title: Madagaskarinpyyjuoksija

text: Madagaskarinpyyjuoksija ("Turnix nigricollis") on pyyjuoksijoiden sukuun kuuluva viiriäistä muistuttava lintu. Se elää Madagaskarilla, Mauritiuksella, Réunionilla ja Gloriososaarilla. On mahdollista, että Madagaskarilta on siirretty lintuja edellä mainituille saarille, joilta alkuperäinen pyyjuoksijalaji on hävinnyt. Johann Friedrich Gmelin kuvaili lajin holotyypin Madagaskarilta vuonna 1789.


title: Tummapyyjuoksija

text: Tummapyyjuoksija, aikaisemmalta nimeltään tummaviiriäispyy ("Turnix suscitator") on pyyjuoksijoiden heimoon kuuluva viiriäistä muistuttava eteläaasialainen lintu. Sen laaja esiintymisalue ulottuu Himalajan eteläpuolella Intiasta ja Sri Lankasta Japaniiin, Taiwanille, Filippiineille, Kaakkois-Aasiaan ja Indokiinaan sekä Indonesiaan. Lajista tunnetaan 14 alalajia. Johann Friedrich Gmelin kuvaili lajin holotyypin Jaavalta vuonna 1789.


title: Täpläpyyjuoksija

text: Täpläpyyjuoksija ("Turnix ocellatus"), myös "T. ocellata", on pyyjuoksijoiden sukuun kuuluva viiriäistä muistuttava lintu. Se on Filippiinien Luzonin saaren kotoperäinen laji, ja siitä tunnetaan kaksi alalajia. Giovanni Antonio Scopoli kuvaili lajin holotyypin Manilasta vuonna 1786.


title: The Complete Works

text: The Complete Works on Queen-yhtyeen vuonna 1985 julkaistu vinyyliboksi, joka sisältää yhteensä neljätoista levyä. Mukana on kolmetoista studioalbumia, yksi livealbumi sekä "Complete Vision" -albumi, joka sisältää ennenjulkaisematonta materiaalia.


title: Mohamed Abdullahi Mohamed

text: Mohamed Abdullahi Mohamed (Farmajo) (, ; s. 5. toukokuuta 1962 Mogadishu, Somalia) on Somalian presidentti helmikuusta 2017 alkaen. Hän on toiminut aiemmin diplomaattina ja poliittisissa tehtävissä ja ollut Somalian pääministeri lokakuusta 2010 kesäkuuhun 2011. Mohamed on toiminut myös luennoitsijana Erie Community Collegessa opettaen konfliktien ratkaisua ja johtajuutta SUNY -ohjelmassa.


title: Mohamed Abdullahi Mohamed

text: Mohamed Abdullahi syntyi Mogadishussa, Somaliassa vuonna 1962 Marehan Darod-klaanin perheeseen. Kutsumanimeltään Mohamed Abdullahi on "Farmajo" ja hän on kotoisin Gedon alueelta maan lounaisosista. Mohamed Abdullahi on sekä Somalian että Yhdysvaltain kansalainen. Hänen vaimonsa on Zeinab Moallim, jonka kanssa hänellä on neljä lasta (kaksi poikaa ja kaksi tytärtä).


title: Mohamed Abdullahi Mohamed

text: Mohamed Abdullahi sai koulutuksensa Yhdysvalloissa. Vuosina 1989–1993 hän suoritti kandidaatin tutkinnon historiassa University at Buffalossa Buffalossa New Yorkin osavaltiossa. Hän suoritti 2009 maisterin tutkinnon valtiotieteissä (American Studies) samassa yliopistossa. Hänen opinnäytetyönsä otsikko oli "U.S. Strategic Interest in Somalia: From the Cold War Era to the War on Terror."


title: Mohamed Abdullahi Mohamed

text: Mohamed Abdullahi työskenteli Somalian ulkoministeriössä ennen Siad Barren kaatumista ja sisällissodan puhkeamista vuonna 1991. Vuosina 1985–1988 hän toimi Somalian suurlähetystön ensimmäisenä sihteerinä Washingtonissa ja myöhemmin myös ihmisoikeusjärjestöissä.


title: Mohamed Abdullahi Mohamed

text: Mohamed Abdullahi opetti johtajuutta ja konfliktien hallintaa Erie Community Collegessa SUNY:ssa.


title: Mohamed Abdullahi Mohamed

text: 14. lokakuuta 2010 Mohamed Abdullahi nimitettiin Somalian uudeksi pääministeriksi. Politiikantutkijat olivat optimistisia Mohamed Abdullahin mahdollisuuksista kohdata maan eteläosan kapinalliset. Ulkopuolisena pakolaisena, vailla poliittista painolastia ja suhteellisen nuorena henkilönä hän olisi saattanut pystyä yhdistämään maan eripuraiset klaanit. Mohamedin hallintokokemus ja yliopistotausta antoivat toiveita demokraattisen hallintomallin palauttamisesta Somaliaan.


title: Mohamed Abdullahi Mohamed

text: Vajaan kahdeksan kuukauden mittaisen valtakautensa aikana hän ei kuitenkaan onnistunut muuttamaan tilannetta, ja hallituksen valtaan jäi edelleen osa pääkaupunkia, jossa se taistelee Al-Shabaab-kapinallisia vastaan. 10. kesäkuuta 2011 räjähdyksessä kuoli kaupungissa sisäministeri ja seuraavana päivänä hallituksen joukot surmasivat Fazul Abdullah Mohammedin, jota pidettiin Itä-Afrikan al-Qaidan johtajana.


title: Mohamed Abdullahi Mohamed

text: Mohamed Abdullahi valittiin Somalian presidentiksi helmikuussa 2017. Presidentin valinta ei tapahdu suoralla kansanvaalilla vaan klaaneittain.


title: Ruskopäänappaaja

text: Ruskopäänappaaja ("Leptopogon amaurocephalus") on Keski- ja Etelä-Amerikassa tavattava napsijoihin kuuluva varpuslintu.


title: Ruskopäänappaaja

text: Kooltaan ruskopäänappaaja on noin 14 cm. Ruskopäänappaajan päälaki on väriltään ruskea ja naama harmahtava. Selkä on väriltään oliivinvihreä ja siivet ruskeammat. Siivissä on vaaleamman ruskeita juovia, ja siiven reunat ovat keltaiset. Ruskopäänappaajan vatsa on väriltään vaalean keltainen. Laji muistuttaa ulkonäöltään tuhkapäänappaajaa ("Leptopogon superciliaris"), mutta tuhkapäänappaajan pää on väriltään täysin harmaa.


title: Ruskopäänappaaja

text: Keski-Amerikassa ruskopäänappaajaa tavataan Meksikosta Panamaan. Etelä-Amerikassa lajin levinneisyysalue ulottuu Kolumbiasta etelään Andien itäpuolisilla alankomailla Boliviaan, Brasilian etelä- ja länsiosiin, itäiseen Paraguayhin ja Pohjois-Argentiinaan. Kolumbiasta länteen lajia tavataan Venezuelasta, Guyanasta, Surinamesta, Ranskan Guayanasta ja Brasilian pohjoisosista. Amazonian alueen pohjoisosissa ruskopäänappaajaa ei tavata. Linnun elinympäristöä ovat kosteat avoimet metsät. Ruskopäänappaajaa ei tavata yhtä usein metsien reunamailta kuin muita sen sukulaisia. Ruskopäänappaajan elinympäristöt sijaitsevat yleensä alle 1 100 metrin korkeudella merenpinnasta.


title: Ruskopäänappaaja

text: Ruskopäänappaajat liikkuvat yleensä yksin tai pareittain ja voivat liittyä sekaparviin. Ravintonaan laji käyttää pääasiassa pieniä selkärangattomia eläimiä, mutta voi syödä myös marjoja. Lajin pallomainen pesä sijaitsee kaatuneen puunrungon alla tai joen törmässä. Naaras munii yhdestä kolmeen valkoista munaa.


title: Aston Martin DB5

text: Aston Martin DB5 Aston Martinin vuosien 1963–1965 välillä valmistama urheiluauto. Se oli edeltäjänsä DB4:n parannettu versio.


title: Aston Martin DB5

text: Erikoisvarusteltu DB5 oli Sean Conneryn käytössä elokuvissa "007 ja Kultasormi" (1964) ja "Pallosalama" (1965). Auton osti elokuvatuottaja Jerry Lee vuonna 1969, ja se oli hänen hallussaan 41 vuotta. Auton osti 2010 amerikkalainen liikemies Harry Yeaggy lontoolaisesta huutokaupasta ja asettaa sen näytteille Ohiossa sijaitsevaan yksityiseen automuseoonsa. Vuonna 2012 elokuvassa "007 Skyfall" Bond pakenee M:n kanssa Skyfalliin identtisellä autolla.


title: Veroilmoitus

text: Veroilmoitus on verottajalle vuosittain annettava ilmoitus tuloista ja omaisuudesta. Sen perusteella määrätään valtion-, kunnallis-, kirkollis- ja muut verot. Veroilmoituksen saa usein esitäytettynä ja sen voi tehdä internetissä tai paperitse. Verotusta voidaan myös vähentää erilaisin verovähennyksin.


title: Nyman

text: Nyman on muun muassa seuraavien henkilöiden sukunimi:


title: Söderman

text: Söderman on muun muassa seuraavien henkilöiden sukunimi:


title: Kauniaisten musiikkijuhlat

text: Kauniaisten musiikkijuhlat on vuodesta 2010 alkaen vuosittain Kauniaisissa järjestettävä klassisen musiikin tapahtuma. Juhlien perustaja on Seppo Kimanen.


title: Kauniaisten musiikkijuhlat

text: Kauniaisten musiikkijuhlat on hybridi-festivaali, taiteen ja tieteen vuoropuhelu, joka tarjoaa sanoin ja sävelin sekä ajattomia että omaan aikaansa sidottuja ajatuksia. Musiikkijuhlilla yhdistyvät tiede ja taide, jotka käsittelevät nykyihmisen elämää ja suhdetta muuttuvaan maailmaan. Lisäksi tapahtuma peilaa lähiyhteisön ja yksilön välistä vuorovaikutusta muuttuvassa maailmassa. Tapahtumassa kohtaavat kansainvälisesti arvostetut kotimaiset ja ulkomaiset luennoitsijat ja muusikot. Tapahtuman ohjelma on rakennettu luentojen ja musisoinnin symbioosille, uudenlaiselle hybridi-ajattelulle joka tukee infomaation ja musiikin vuorovaikutusta.


title: Kauniaisten musiikkijuhlat

text: Kauniaisten musiikkijuhlien taustalla toimii Kauniaisten musiikkijuhlat yhdistys ry, jonka hallitukseen vuonna 2014 kuuluvat Staffan Kurtén (pj.), Satu Roberg (vpj.), Alec Aalto, Kari Heikkinen, Tiina Rintamäki-Ovaska ja Ulla Tikkanen. Musiikkijuhlien neuvottelukunnan jäsenet ovat Alec Aalto, Leena Alahuhta, Risto Pelkonen, Mauri Vihko ja Torsten Widén. Juhlien toiminnanjohtajina ovat olleet Heli Heikkilä (2010-2011), Annika Nummelin (2011-2012) ja Jessica Jensen (2014-).


title: Kauniaisten musiikkijuhlat

text: Kauniaisten musiikkijuhlat tekee tiivistä yhteistyötä Kauniaisten kaupungin , Kauniaisten seurakunnan sekä Kauniaisten musiikkiopiston kanssa.


title: Kauniaisten musiikkijuhlat

text: Festivaalin tapahtumapaikkoina ovat mm. Uusi Paviljonki, Kauniaisten kirkko, Villa Vallmogård, Ateljee Kukkapuro


title: Pulpin koulu

text: Pulpin koulu on peruskoulu Lappeenrannan itäosassa entisen Joutsenon kaupungin alueella. Lähes 60-vuotias koulu on nimetty vieressä sijaitsevan Botnian sellutehtaan mukaan. Lukuvuonna 2016–2017 Pulpin koulussa oli 113 oppilasta. Alkuperäiseen koulurakennukseen on myöhemmin lisätty useita siipiä. Rakennuksessa toimii myös Pulpin neuvola ja Joutsenon kirjaston lainausasema, joka on avoinna maanantaisin ja torstaisin.


title: Lauritsalan koulu

text: Lauritsalan koulu on peruskoulu, joka sijaitsee Lappeenrannassa Lauritsalan kaupunginosassa, noin viisi kilometriä keskustasta. Lauritsalan koulu on Lappeerannan suurin yhtenäiskoulu. Vuonna 2008 Lauritsalan koulu (yläkoulu) ja Luukkaan koulu (alakoulu) yhdistyivät yhdeksi isoksi kouluksi. Oppilaita on esikoululaisista yhdeksäsluokkalaisiin. Alakouluikäisiä oppilaita on noin 380 ja yläkouluikäisiä 350. Opettajia on yli 70.


title: Simonen

text: Simonen voi viitata seuraaviin henkilöihin:


title: Alakylän koulu

text: Alakylän koulu on peruskoulu Lappeenrannassa Alakylän kaupunginosassa osoitteessa Lepolankatu 1, 53100 LAPPEENRANTA. Koulu on alaluokkien 1–6 koulu, jossa toimivat myös kaupungin musiikkiluokat 3–6 -vuosiluokilla. Lukuvuoden 2010–2011 alussa koulussa on 265 oppilasta. Koulussa työskentelee n. 20 henkilöä opetus- ja kasvatustehtävissä. Vuoden 2009 alusta koulun yhteydessä on toiminut vuorohoitoa tarjoava Alakylän päiväkoti.


title: Rhinopithecus strykeri

text: Rhinopithecus strykeri on häntäapinoiden heimoon kuuluva kädellinen. Se löydettiin vuonna 2010 Myanmarista, ja sen arvioitu populaatio on 260–330 yksilöä.


title: Rhinopithecus strykeri

text: "R. strykeri" on pääväriltään musta, mutta sillä on valkoiset korvatupsut ja parta. Sen huulet ovat ulkonevat. Lajin epätavallisin piirre on ylöspäin kääntyneet sieraimet. Lajin häntä on pitkä, sillä se on 1,4-kertainen muuhun vartaloon verrattuna.


title: Rhinopithecus strykeri

text: Lajin arvellaan elävän pienellä, noin 270 neliökilometrin laajuisella alueella Kachinin osavaltiossa Myanmarin koillisosassa. Lajin populaatioksi on arvioitu 260–330 yksilöä. Kansainvälinen luonnonsuojeluliitto ei ole vielä arvioinut lajin uhanalaisuutta, mutta todennäköisesti se on äärimmäisen uhanalainen.


title: Rhinopithecus strykeri

text: Lajin asuinalue on Mawjoen varrella. Se on eristyksissä muista "Rhinopithecus"-suvun lajeista, sillä asuinalueiden välissä virtaa kaksi suurta jokea: Mekong ja Salween. Lähin sukulaislaji on Kiinan Yunnanin maakunnasta löytyvä bietinpystynenäapina.


title: Rhinopithecus strykeri

text: "R. strykeri" löydettiin osana Myanmarin kädellisten suojeluohjelmaa vuonna 2010. Tutkijat pääsivät lajin jäljille paikallisilta metsästäjiltä saaduista turkiksista ja kalloista. Metsästäjät raportoivat myös lajista, jonka määritelmä ei sopinut mihinkään tunnettuun nisäkäslajiin. Vaikka laji onkin tieteelle uusi, paikalliset tunsivat sen jo ennestään nimellä "mey nwoah", joka tarkoittaa "apinaa, jolla on ylöspäin kääntyneet kasvot".


title: Rhinopithecus strykeri

text: Löydöstä ilmoitettiin ensimmäisen kerran American Journal of Primatologyssä julkaistussa tutkimuksessa lokakuussa 2010.


title: Storoževsk

text: Storoževsk (, ) on kylä ja maalaiskunta Komin tasavallan Kortkerosin piirissä Venäjällä. Se sijaitsee Vytšegdajoen rannalla 48 kilometriä Kortkerosista koilliseen. Asukkaita on 1 900 henkeä (vuonna 2007).


title: Storoževsk

text: Kylä mainitaan ensimmäisen kerran vuonna 1646. Se kasvoi voimakkaasti 1800-luvun aikana ja muuttui kirkonkyläksi 1900-luvun alussa. Vuosina 1929–1963 kylä oli Storoževskin piirin keskus. Asukkaista valtaosa on komeja. Venäjänkielinen nimitys perustunee muinaiseen vartiopaikkaan (ven. "storož" ’vartija’), kominkielinen lähellä sijaitsevaan Šoinatyn järveen ("šoina" ’ruumis, hauta’ + "ty" ’järvi’).


title: Storoževsk

text: Tärkeimmät työnantajat ovat maatalous ja metsäteollisuus. Kylässä toimii maatalousyritys ja metsänhoitoalueen konttori. Palveluihin kuuluvat lastentarha, keskikoulu, lasten luomistyön keskus, kulttuuritalo, kirjasto ja sairaala.


title: Ust-Lektšim

text: Ust-Lektšim (myös "Ust-Loktšim", , Усть-Локчим; ) on maaseututaajama ja maalaiskunta Komin tasavallan Kortkerosin piirissä Venäjällä. Se sijaitsee lähellä Vytšegdaan laskevan Loktšimjoen suuta 8 kilometriä Kortkerosista kaakkoon. Taajamassa on 960 ja kunnassa 1 100 asukasta (vuonna 2007).


title: Ust-Lektšim

text: Taajama on syntynyt 1930-luvun alussa uittotyöläisten asutukseksi. Vuonna 1989 sen asukkaista 52 % oli komeja ja 35 % venäläisiä. Ust-Lektšimin kuntaan kuuluu myös Martityn (ven. ja komiksi Мартиты) maaseututaajama. Tärkein työnantaja on metsäteollisuus. Palveluihin kuuluvat Ust-Lektšimin lastentarha, keskikoulu, lasten turvakoti, kulttuuritalo ja kirjasto sekä Ust-Lektšimin ja Martityn ensiapuasemat. Lähistöllä sijaitsee Stalinin vainojen uhrien hautapaikkoja.


title: S-luokka (hävittäjä)

text: S-luokka oli Britannian kuninkaallisen laivaston hävittäjäluokka, jotka muodostivat vuoden 1940 hätäohjelman () kahdeksan hävittäjää. Luokan alukset muodostivat aluksi saattuepalveluksessa niin kutsutun 5. hätälaivueen ().


title: S-luokka (hävittäjä)

text: Luokan aluksilla testattiin uutta 4,7 tumman QF Mk XII -tykkiä CP Mk XXII -asennuksena. Uudessa asennuksessa oli uudistettu etukilpi, mikä mahdollisti 55 asteen korkeuskulman. "HMS Savage" poikkesi muista neljällä 4,5 tuuman tykillään, jotka oli asennettu etukannelle kaksiputkiseen torniin ja takakannelle kahteen yksiputkiseen torniin. Aluksille oli myös asennettu ilmatorjuntaa varten laskinyksiköt.


title: S-luokka (hävittäjä)

text: Apuaseina olleet neliputkiset kaksinaulaiset oli korvattu kaksiputkisilla 40 millimetrin Bofors Mk IV -ilmatorjuntatykeillä, mitä kutsuttiin toisinaan Hazemeyer-asennukseksi. Asennuksessa oli tykit vakautettu, joten aluksen keinunta ei estänyt tarkkaa tulta. Tulenjohtokoneeseen oli kytketty tyypin 282 tutka.


title: Priozjornyi

text: Priozjornyi (, ) on maaseututaajama ja maalaiskunta Komin tasavallan Kortkerosin piirissä Venäjällä. Se sijaitsee Vytšegdan rannalla Kaljatyjärven luona 18 kilometriä Kortkerosista koilliseen. Taajamassa on 820 ja kunnassa 1 100 asukasta (vuonna 2007).


title: Priozjornyi

text: Taajama on perustettu vuonna 1956. Vuonna 1989 sen asukkaista 42 % oli komeja ja 40 % venäläisiä. Priozjornyin kuntaan kuuluu myös Važkurjan (ven. Важкурья, komiksi Важкуа, "Važkua") kylä. Tärkeimmät työnantajat ovat maatalous ja metsäteollisuus. Kunnan alueella toimii maatalousyritys Važ Kurja. Palveluihin kuuluvat Priozjornyin lastentarha, keskikoulu ja kulttuuritalo, Važkurjan alakoulu sekä Priozjornyin ja Važkurjan kirjastot ja ensiapuasemat. Važkurjassa on kirkko ja miesluostari.


title: SES (täsmennyssivu)

text: SES voi viitata muun muassa näihin:


title: MacGregor Sharp

text: MacGregor Sharp (s. 1. lokakuuta 1985 Red Deer, Alberta, Kanada) on kanadalainen jääkiekkoilija.


title: MacGregor Sharp

text: Sharp pelasi juniorijääkiekkoa AJHL:n Camrose Kodiaksissa vuosina 2002–2005. Hän pelasi Minnesota Duluthin yliopiston jääkiekkojoukkueessa vuosina 2005–2009. Sharp solmi huhtikuussa 2009 ammattilaissopimuksen NHL:n Anaheim Ducksin kanssa, mutta on pelannut tämän jälkeen lähinnä Pohjois-Amerikan alasarjoissa. Hän pelasi kuitenkin kahdeksan ottelua NHL:ssä marras–joulukuussa 2009. Kaudeksi 2011–2012 Sharp siirtyi Italian pääsarjan HC Bolzanoon.


title: Poztykeres

text: Poztykeres (myös "Poztykeros", , Позтыкерос; ) on kylä ja maalaiskunta Komin tasavallan Kortkerosin piirissä Venäjällä. Se sijaitsee Loktšimjoen rannalla 33 kilometriä Kortkerosista etelään. Kylässä on 240 ja kunnassa 440 asukasta (vuonna 2007).


title: Poztykeres

text: Kylä mainitaan ensimmäisen kerran vuonna 1707. 1880-luvun lopussa sinne rakennettiin kirkko. Asukkaista valtaosa on komeja. Poztykeresin kuntaan kuuluu myös Sobinon (ven. Собино, komiksi Сöбин, "Söbin") maaseututaajama ja Bajarkeresin (ven. Баяркерес, komiksi Баяркерöс, "Bajarkerös") kylä. Tärkein työnantaja on metsäteollisuus. Palveluja ovat Poztykeresin peruskoulu, kerhotalo, kirjasto ja ensiapuasema. Kylässä on raunioitunut Kolminaisuuden kirkko. Lähistöllä sijaitsee Stalinin vainojen uhrien hautapaikka.


title: Podjelsk

text: Podjelsk (, ) on kylä ja maalaiskunta Komin tasavallan Kortkerosin piirissa Venäjällä. Se sijaitsee Vytšegdan varrella 71 kilometriä Kortkerosista koilliseen. Kylässä on 710 ja kunnassa 770 asukasta (vuonna 2007).


title: Podjelsk

text: Kylä on perustettu vuonna 1676. Vuosisadan lopulla siitä tuli kirkonkylä ja 1700-luvulla volostin keskus. Asukkaista valtaosa on komeja. Podjelskin kuntaan kuuluvat myös Navolokin (ven. Наволок, komiksi Навöлöк, "Navölök") ja Novikin (ven. Новик, komiksi Нöвик, "Növik") kylät. Kunnan alueella toimii kaksi yksityistä maatalousyritystä. Palveluja ovat Podjelskin lastentarha, keskikoulu, kulttuuritalo, kirjasto, lääkärin vastaanotto ja tuberkuloosiparantola.


title: Podtybok

text: Podtybok (, ) on maaseututaajama ja maalaiskunta Komin tasavallan Kortkerosin piirissa Venäjällä. Se sijaitsee Vytšegdan rannalla 81 kilometriä Kortkerosista koilliseen. Asukkaita on 1 400 henkeä (vuonna 2007).


title: Podtybok

text: Paikkakunta on perustettu metsätyöläisten asutukseksi vuonna 1951. Sen nimi perustuu lähellä sijaitsevaan Pödtyn umpijärveen. Vuonna 1989 taajaman asukkaista 64 % oli komeja ja 25 % venäläisiä. Tärkein työnantaja on metsäteollisuus. Palveluihin kuuluvat lastentarha, keskikoulu, kansantaiteen talo, kirjasto ja lääkärin vastaanotto.


title: Kokkari

text: Kokkari oli kylä Korpiselän kunnan keskiosassa Raja-Karjalassa Viipurin läänissä Suomen Neuvostoliitolle luovuttamalla alueella. Kokkarin kyläkeskus sijaitsi Korpiselän kirkonkylästä Suojärvelle johtavan maantien varrella noin 15 kilometriä kirkonkylästä itään. Kokkarin naapurikyliä olivat lännessä Tšokki, pohjoisessa Tšikki, idässä Tolvajärvi ja etelässä Kilpijärvi. Kokkarin kylän itäpuolelta virtaa Volgajoki ja länsipuolelta Kilpijärvien laskujoki, jotka molemmat kuuluvat Vuoksen vesistön Pielisen reitin latvaosiin.


title: Kokkari

text: Kokkarissa sijaitsi yksi Korpiselän ortodoksisen seurakunnan tsasounista. Kokkarin tsasouna oli pyhitetty "Jumalanäidin kuolonuneen nukkumisen" muistolle. Tämä vaatimaton hirsirakennus vaurioitui talvisodassa ja on sittemmin tuhoutunut. Kokkarilla ja läheisellä Tšokin kylällä oli yhteinen hautausmaa.


title: Kokkari

text: Kokkarin kansakoulu aloitti toimintansa vuonna 1916 ja se toimi aluksi kunnan ostamassa maalaistalossa, kunnes oma koulutalo valmistui vuonna 1925.


title: Kokkari

text: Kokkarin ja Tšokin yhteinen maamiesseura perustettiin vuonna 1922. Oma seurojentalo valmistui vuonna 1936 ja sen rakennustarpeet lahjoitti Aunuksen Puuliike Oy. Talvisodan jälkeen talo jäi Neuvostoliiton puolelle ja kun Suomi valtasi kylän takaisin 1941, totesivat kyläläiset talon olevan huonossa kunnossa. Talon korjaustyöt valmistuivat juuri ennen uutta evakkotaivalta 1944.


title: Kokkari

text: Vanhin kirjallinen tieto Kokkarista on vuodelta 1500 olevasta Novgorodin Vatjan viidenneksen verokirjassa, jolloin Kokkarin kylässä mainitaan olleen neljä taloa. Lähes sata vuotta myöhemmin Ruotsin miehitysvallan aikaisessa verokirjassa 1580-luvulla mainitaan Ilomantsin pogostan Pälkjärven kappeliin kuuluvassa Kokkarin kylässä mainitaan olevan kaksi taloa. Stolbovan rauhan myötä Käkisalmen läänin alue siirtyi Ruotsille, jonka aloittaman luterilaistamisen vuoksi Kokkarista muutti 33 asukasta Venäjälle. Vuoden 1631 maakirja mainitsee kylässä olleen seitsemän taloa, mutta muuttoliike laski kylän talolukua ja vuonna 1651 oli kylässä enää neljä taloa.


title: Kokkari

text: Uudenkaupungin rauhassa 1721 Kokkari siirtyi Venäjälle. Vuonna 1764 kylässä mainitaa olleen kaksi kantataloa, mutta viljelmiä oli uudisasutusten myötä kaikkiaan 11. Oman kylän lisäksi kokkarilaiset asuttivat 1700-luvulla uudelleen Kilpijärven kylän, joka oli autioitunut. Isojako toimitettiin noin vuonna 1890.


title: Kokkari

text: Talvisodassa Neuvostoliitto ei vallannut Kokkaria, mutta 1940 Moskovan rauhanehtojen mukaan se oli luovutettava Neuvostoliitolle. Kokkarilaiset evakuoitiin jäljelle jääneeseen Suomeen. Jatkosodan alussa 1941 Kokkari vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.


title: Simone

text: Simone on yleensä naisen, Italiassa kuitenkin miehen etunimi. Miehen nimenä se on Simon -nimen italiankielinen muunnos, naisen nimenä taas saman nimen alun perin ranskalainen naispuolinen vastine.


title: Simone

text: Simone esiintyy myös sukunimenä.


title: Simone

text: Suomessa nimi Simone on Väestörekisterikeskuksen tietojen mukaan annettu vuoden 2009 loppuun mennessä noin 330 naiselle ja noin 60 miehelle. Vuodesta 2015 lähtien Simonen nimipäivä on suomenruotsalaisen kalenterin mukaan 28. lokakuuta, joka ennestäänkin on Simonin ja suomenkielisen kalenterin mukaan Simon nimipäivä.


title: Simone

text: Simone on myös muun muassa seuraavien henkilöiden sukunimi:


title: Pezmeg

text: Pezmeg (, ) on kylä ja maalaiskunta Komin tasavallan Kortkerosin piirissa Venäjällä. Se sijaitsee Vytšegdan varrella 12 kilometriä Kortkerosista itään. Kylässä on 410 ja kunnassa 1 300 asukasta (vuonna 2007).


title: Pezmeg

text: Kylä mainitaan ensimmäisen kerran vuonna 1586. 1700-luvulla siitä tuli kirkonkylä ja volostin keskus. Valtaosa asukkaista on komeja. Pezmegin kuntaan kuuluu myös Adžeromin (ven. Аджером, komiksi Адзорöм, "Adzoröm") maaseututaajama, joka perustettiin 1930-luvulla Loktšimlagin vankileirihallinnon keskukseksi. Tärkein työnantaja on maatalous. Palveluihin kuuluvat Pezmogin alakoulu ja kulttuuritalo, Adžeromin keskikoulu, erityiskoulu ja kerhotalo sekä Adžeromin ja Pezmogin lastentarhat, kirjastot ja ensiapuasemat.


title: HMS Pretoria Castle

text: HMS Pretoria Castle oli Britannian kuninkaallisen laivaston suurin saattuetukialus toisessa maailmansodassa.


title: HMS Pretoria Castle

text: Union-Castle Line tilasi Harland and Wolffilta Belfastista matkustaja-aluksen, joka laskettiin vesille 12. lokakuuta 1938. Aluksen valmistautuessa Britteinsaarten ja Etelä-Afrikan väliseen liikenteeseen Amiraliteetti lunasti 2. lokakuuta 1939 aluksen aseistetuksi kauppalaivaksi (). Alukselta poistettiin kaikki palonarka materiaali ja kaikki tarpeeton tila täytettiin suojaa ja kelluntaa edistävillä materiaaleilla. Alukselle asennettiin painolastia tasapainottamaan muutoksia. Alukselle asennettiin 5,5 ja 6 tuuman tykkejä, mitä oli käytettävissä. Se palasi palvelukseen 28. marraskuuta 1939 miehistönään sekä kauppalaivaston että sotalaivaston miehiä.


title: HMS Pretoria Castle

text: "HMS Pretoria Castle" lähti 21. joulukuuta 1939 Belfastista Freetowniin, jonne se saapui tammikuussa 1940. Alus palveli Freetownissa suojaten saattueita Länsi-Afrikan rannikolta Intian valtamerelle.


title: HMS Pretoria Castle

text: Alus määrättiin lokakuussa suojaamaan saattuetta WS4-pisteestä , jolloin se täydensi saattueen suojaa saavuttaessa Freetowniin. Se kohtasi 11. lokakuuta määrätyssä paikassa saattueen ennen sen jakaantumista hitaaseen WS4SLOW- ja nopeaan WS4FAST-saattueeseen, minkä jälkeen "HMS Pretoria Castle" suojasi hitaan osan kuutta alusta Freetowniin, jossa se erkani 15. lokakuuta saattueesta.


title: HMS Pretoria Castle

text: Alus suojasi 17. lokakuuta saattuetta WS4 Freetownista Kapkaupunkiin risteilijä "HMS Cornwallin" kanssa. Alus erkani 26. lokakuuta muusta saattueesta "SS Scythian" ja "SS Warwick Castlen" kanssa Kapkaupunkiin. Alukset palasivat saattueeseen 29. lokakuuta.


title: HMS Pretoria Castle

text: "HMS Pretoria Castle" erkani 2. marraskuuta saattueesta neljän rahtialuksen kanssa Durbaniin, jonne se jätti seuraavana päivänä rahtialukset. Se palasi joulukuussa Freetowniin, jossa se jatkoi saattueiden suojaamista.


title: HMS Pretoria Castle

text: Alus suojasi saattuetta WS8A maaliskuussa 1941 taisteluristeilijä "HMS Repulsen" ja risteilijä "HMS Mauritiuksen" kanssa. Alus erkani 9. maaliskuuta Freetownissa saattueesta.


title: HMS Pretoria Castle

text: "HMS Pretoria Castle" määrättiin huhtikuussa 1942 muutettavaksi saattuetukialukseksi kaupallisella telakalla. Alus lähti toukokuun lopulla kotimaahan ja se saapui 30. kesäkuuta Tyneen, josta se siirrettiin Swan Hunterin telakalle muutostöitä varten. Amiraliteetti osti 16. heinäkuuta aluksen itselleen.


title: HMS Pretoria Castle

text: Aluksen kaikki yläkannen rakenteet poistettiin, jotta lentokannelle saatiin tilaa. Keskelle kannen etuosaa asennettiin kordiitilla toimiva katapultti, jolla kyettiin lähettämään ilmaan 14 000 paunan lentokone 66 solmun nopeudella. Aluksen kiinteää painolastia jouduttiin lisäämään lentokannen painon kompensoimiseksi. Alukselle asennettiin tutka ja viestilaitteet lentotoiminnan mahdollistamiseksi. Aluksen lentokannen etuosaan asennettiin 45 kertaa 34 jalan hissi, joka kykeni nostamaan maksimissaan 15 000 paunan lentokoneen, koneiden siirtämiseksi hangaarista kannelle.


title: HMS Pretoria Castle

text: Aluksen lentolaivueeksi suunniteltiin viittätoista torpedopommittajaa ja kuutta hävittäjää, joita varten aluksella oli varastoituna 75 000 gallonaa lentopetrolia sekä 54 kappaletta 500 paunan ja 144 kappaletta 250 paunan pommeja. Lisäksi aluksella oli 21 kappaletta 18 tuuman torpedoa sekä 216 kappaletta Mk XI -syvyyspommeja. Alus aloitti heinäkuussa 1943 koeajot, ja se siirrettiin vastaanottokokeisiin 29. heinäkuuta.


title: HMS Pretoria Castle

text: Alus valmistui telakalta 9. elokuuta, minkä jälkeen se siirrettiin testeihin Rosythiin. Alus saapui 12. elokuuta Rosythiin, josta se lähti kokeiden päätyttyä 16. elokuuta Clydeen. Clydessä aluksella tehtiin laskeutumiskokeita elokuun loppuun, minkä jälkeen jatkettiin koeajoja.


title: HMS Pretoria Castle

text: Alus määrättiin lokakuussa ensimmäiseen tehtäväänsä, minkä seurauksena 825 laivue siirtyi alukselle. Alus suojasi 27. lokakuuta saattuetta DS46 Reykjavíkiin, jonne se saapui saattueen mukana 29. lokakuuta. Alus suojasi seuraavana päivänä paluumatkallaan Clydeen saattuetta SD46.


title: HMS Pretoria Castle

text: "HMS Pretoria Castle" erkani saattueesta marraskuun alussa saavuttuaan Clydeen. Alus kolaroi 29. marraskuuta Clydessä saattuetukialus "HMS Ravagerin" kanssa.


title: HMS Pretoria Castle

text: Alus oli Clydessä, kun se määrättiin tammikuussa 1944 Hooked Harvard -koeajoihin, jotka se aloitti 20. tammikuuta. Seuraavan kuukauden aikana aluksella testattiin Clydessä Seafire-, Hellcat-, Avenger- ja Wildcat-koneiden kanssa toimimista. Seafire-koneiden koelennot jatkuivat edelleen maaliskuussa.


title: HMS Pretoria Castle

text: Aluksella suoritettiin huhtikuussa Clydessä Corsairien laskeutumiskokeet, minkä jälkeen se määrättiin telakalle huollettavaksi. Alus siirrettiin 25. huhtikuuta telakalle, mistä se palasi toukokuun lopulla.


title: HMS Pretoria Castle

text: Alus oli 2. kesäkuuta Seafire-koneiden tutkahavaintokokeissa. Sen koetehtävät jatkuivat, kunnes se kolaroi 14. heinäkuuta Clydessä kauppalaiva "SS Edithin" kanssa kärsien pahoja vaurioita. "HMS Pretoria Castle" poistettiin palveluksesta ja se siirrettiin Clydeen telakalle korjattavaksi.


title: HMS Pretoria Castle

text: Alus siirrettiin elokuussa Rosythiin viimeisteltäväksi, mistä se palasi 1. lokakuuta Clydeen aloittaen palveluksen. Aluksen magneettisuuden poiston onnistuminen testattiin 5. lokakuuta Clydessä.


title: HMS Pretoria Castle

text: "HMS Pretoria Castle" jatkoi 16. lokakuuta Seafire-koneiden koelentoja. Aluksella alkoivat 18. lokakuuta Avenger, Hellcat ha Swordfish koneiden laskeutumiskokeet, joiden jälkeen aloitettiin 23. lokakuuta Wildcat-koneiden aerodynaamiset testit.


title: HMS Pretoria Castle

text: Aluksella aloitettiin 30. lokakuuta Sea Otter -koneiden laskeutumiskokeet. Se oli 1. marraskuuta ilmavoimien rannikkolennoston Beaufortien torpedojen laukaisuharjoitusmaalina, kun ne harjoittelivat Ranskan rannikon kohteita vastaan toimimista.


title: HMS Pretoria Castle

text: Aluksella suoritettiin 6. marraskuuta Firefly-koneiden laskeutumiskokeet ja 13. marraskuuta Barracuda-koneiden aerodynaamista testausta. Aluksella testattiin 21. marraskuuta Spitfire-koneiden sopivuutta lentotukialuksille, kun koneisiin oli asennettu koukku jarruvaijereita varten.


title: HMS Pretoria Castle

text: Alus poistettiin palveluksesta 19. joulukuuta koneiden huollon vuoksi. Alus aloitti samana päivänä matkansa Belfastiin telakalle. Aluksen huolto saatiin valmiiksi tammikuussa 1945, minkä jälkeen se siirtyi Glasgowiin. Glasgowissa alus siirrettiin uudelleen telakalle, missä se viipyi maaliskuuhun.


title: HMS Pretoria Castle

text: Alus aloitti 3. huhtikuuta katapultin käyttötestit, joilla pyrittiin saamaan kokemuksia pyrstöalhaalla tapahtuville laukaisuille. Toukokuusta heinäkuuhun aluksella ei suoritettu testauksia, vaan sen laskeutumisvaloja paranneltiin yölentojen edellyttämällä tavalla.


title: HMS Pretoria Castle

text: "HMS Pretoria Castle" määrättiin heinäkuussa testaamaan Meteor suihkuhävittäjän soveltuvuutta tukialuksille sekä testaamaan yötoimintaa. Alus aloitti 11. elokuuta Clydessä laskeutumiskoukulla varustetulla Meteorilla käyttökokeet ja 23. elokuuta aloitettiin yötoimintakokeilut.


title: HMS Pretoria Castle

text: Alus siirrettiin syyskuun alussa Portsmouthiin, jossa se siirrettiin 11. syyskuuta telakalle. Alus pysyi vuoden lopun Portsmouthissa mietittäessä sen tulevaa käyttöä. Se sijoitettiin poistoluetteloon, minkä jälkeen aloitettiin keskustelut Union Castle Linen kanssa aluksen palauttamisesta. Alus myytiin 26. tammikuuta 1946 Union Castlelle, minkä jälkeen aloitettiin aluksen muutostyöt matkustajaliikenteeseen siirtämiseksi.


title: HMS Pretoria Castle

text: Aluksen aseistus ja sotamateriaali poistettiin 4. helmikuuta, minkä jälkeen se siirrettiin Belfastiin. Alus poistettiin laivaston listoilta 21. maaliskuuta ja toimitettiin Union Castlelle.


title: HMS Pretoria Castle

text: Alus muutettiin 1947 mennessä matkustaja-alukseksi nimettynä "Warwick Castleksi". Alus romutettiin 1963 loppuun mennessä Barcelonassa Espanjassa, minne se oli hinattu syyskuussa 1962.


title: Maa aikojen alussa 3

text: Maa aikojen alussa 3 ("The Land Before Time III: The Time of the Great Giving") on Roy Allen Smithin ohjaama yhdysvaltalainen animaatioelokuva vuodelta 1995. Se on "Maa aikojen alussa" -elokuvasarjan kolmas osa.


title: Aura Jurva

text: Aura Elisabeth Jurva (7. syyskuuta 1882 Koski Hl. – 15. tammikuuta 1954 Helsinki) oli suomalainen kirjailija. Hän käytti myös nimimerkkejä "Aura" ja "Kaarle Kortejoki".


title: Aura Jurva

text: Jurva kirjoitti lähinnä satuja ja lapsille tarkoitettuja näytelmiä.


title: Aura Jurva

text: Aura Jurvan veli Eelis Waldemar Jurva (1873–1934) oli kapellimestari ja Helsingin Filharmonisen Seuran orkesterikoulun viulunsoiton opettaja.


title: Mevlüt Erdinç

text: Mevlüt Erdinç (s. 25. helmikuuta 1987) on ranskalaissyntyinen turkkilainen jalkapalloilija. Hyökkääjänä pelaava Erdinç edustaa Ranskan pääsarjassa pelaavaa Saint-Étienneä


title: Mevlüt Erdinç

text: Erdinç aloitti jalkapalloilun aluksi Saint-Clauden junioriseurassa Serglodissa, kunnes siirtyi 13-vuotiaana Sochaux'n junioreihin. Viiden vuoden jälkeen 18-vuotias Erdinç nostettiin joukkueen edustukseen kaudella 2005–2006, jolloin hän pelasi yhteensä yhdeksän ottelua ja onnistui maalinteossa kahdesti. Seuraava kausi meni vaisusti Erdinçin jäätyä vaihtopenkin rooliin. Hän oli siirtyä Ligue 2:ssa pelanneeseen Clermont Footiin, mutta päättikin tehdä kauden päätyttyä viiden vuoden jatkosopimuksen Sochaux'n kanssa. Kausi 2007–2008 oli Erdinçin läpimurto, kun hän teki 11 maalia Ranskan pääsarjassa ja oli joukkueensa paras maalintekijä ja Ranskan pääsarjan maalipörssin sijalla 13. Myös seuraavalla kaudella Erdinç teki 11 maalia ja oli joukkueensa paras maalintekijä.


title: Mevlüt Erdinç

text: Kesäkuun lopulla 2009 Erdinç allekirjoitti neljän vuoden sopimuksen Paris Saint-Germainin kanssa. Ensimmäisellä kaudellaan Erdinç onnistui maalinteossa 15 kertaa ja oli Ranskan pääsarjan maalitilaston kolmas. Hän jatkoi hyviä esityksiään myös kaudella 2010-2011 ja oli säännöllisesti PSG:n pelaavassa kokoonpanossa. Maalinteko tuotti kuitenkin edelliskautta enemmän vaikeuksia ja kaikkiaan hän osui 54 pelaamassaan ottelussa yhdeksän kertaa tolppien väliin. Suurimmat vaikeudet Erdinç koki europeleissä, joissa hän sai 10 pelaamassan ottelussa aikaan vain yhden maalin. Kesällä 2011 PSG hankki vahvistuksia hyökkäyspäähän ja kilpailu peliajasta kävi entistä kovemmaksi. Syyskaudella 2011 Erdinç pelasi 11 liigaottelussa.


title: Mevlüt Erdinç

text: Syyskuussa 2013 Erdinç siirtyi 4-vuotisella sopimuksella Saint-Étiennen organisaatioon.


title: Mevlüt Erdinç

text: Erdinç pelasi ensimmäisen maaottelunsa vuonna 2004 Ranskan alle 17-vuotiaiden maajoukkueessa. Hän pelasi vuoden aikana yhteensä kahdeksan ottelua, joissa hän onnistui tekemään kolme maalia.


title: Mevlüt Erdinç

text: Vuodesta 2005 lähtien Erdinç on edustanut vanhempiensa kotimaata Turkkia. Hän pelasi aluksi Turkin nuorten maajoukkueissa vuosina 2005–2007 yhteensä 17 ottelua, joissa hän teki kaksi maalia.


title: Mevlüt Erdinç

text: Erdinç pelasi ensimmäisen A-maajoukkuepelinsä Turkin paidassa 26. maaliskuuta 2008 Valko-Venäjää vastaan. Ensimmäisen maalinsa hän teki 11. lokakuuta 2008 Bosnia ja Hertsegovinaa vastaan pelatussa MM-karsintaottelussa.


title: Kurmitsajuoksija

text: Kurmitsajuoksija, aikaisemmalta nimeltään viiriäiskiuru ("Ortyxelos meiffrenii") on Afrikassa Sahelin alueella elävä pyyjuoksijalaji. Se on sukunsa ainoa laji.


title: Kurmitsajuoksija

text: Kurmitsajuoksijan pituus on noin 15 senttiä. Paino on 15,5–19,5 grammaa. Pyrstön pituus koirailla on noin 3 senttiä ja naarailla 3,5 senttiä. Kurmitsajuoksija poikkeaa ulkonäöltään sen verran muista pyyjuoksijoista, että se luokitellaan omaan sukuunsa. Se näyttää pienen pullean kurmitsan, tavallisen pyyjuoksijan ja kiurun risteymältä. Juostessaan se muistuttaa jonkin verran myös pientä aavikkojuoksijaa.


title: Kurmitsajuoksija

text: Koiraan selkäpuolen, niskan ja pään yläosan höyhenet ovat pääosin punertavanruskeat, mutta höyhenten reunojen musta ja kermanvalkea väri tekevät höyhenpuvusta hieman kirjavan. Kermanvalkeassa naamassa on kullankeltainen vivahdus. Kaulan sivuilla, silmien takana on myös juova. Kurkku on valkoinen, lukuun ottamatta höyhenten kärkien vaaleaa kullankeltaista sävyä. Kullankeltaista rintaa täplittävät ruskeat ja valkokärkiset höyhenet. Kuvun alaosat ovat reunoilta valkoiset ja muualta kermanvaaleat, kuvun yläosissa on mustaa ja kiertävää täplitystä. Takapuolen ja ja pyrstön tyviosan höyhenet ovat vaaleanruskeat, kärjistä kellertävämmät. Pyrstön kärjen höyhenet ovat tummanruskeat, valkoiset reunat pois lukien. Pyrstön alapinta on kokonaan valkoinen. Siivissä on selvät mustavalkeat kuviot. Naaraat ovat pääosin koiraiden värisiä, mutta niiden rinta on punertavanruskeampi. Lisäksi niiden tummanruskeissa uloimmissa siipisulissa on enemmän valkoista. Nokan väri vaihtelee lajilla keltaisesta vaaleanvihreään. Jalat ja varpaat ovat valkeat tai kermankeltaiset.


title: Kurmitsajuoksija

text: Kurmitsajuoksijan levinneisyys kattaa kapean kaistaleen Saharan eteläpuolella. Alue ulottuu vyönä läpi Senegalin, Mauritanian, Malin, Burkina Fason, Ghanan, Benininin, Nigerin, Nigerian, Kamerunin, Tšadin, Ugandan, Etiopian, Sudanin ja Pohjois-Kenian.


title: Kurmitsajuoksija

text: Kurmitsajuoksijan elinympäristöä ovat kuivat ja hiekkaiset pensaikot, avoimet savannit, akaasiasavannit ja harvapensaikkoiset ruohikkoalueet.


title: Kurmitsajuoksija

text: Kurmitsajuoksijat liikkuvat yksin tai pareittain ja ovat pääosin yöaktiivisia. Ne kätkeytyvät hyvin ruohikkoon. Säikytettynä ne nousevat lentoon jäykin, hieman perhosmaisin siiveniskuin. Tuntiessaan itsenä uhatuksi kurmitsajuoksija kyyristyy. Lajin ääntely koostuu matalista vihellyshuudoista. Länsi-Afrikassa kurmitsajuoksijat ovat osin muuttolintuja, Itä-Afrikassa ne ovat paikkalintuja.


title: Kurmitsajuoksija

text: Kurmitsajuoksijan ravinto koostuu siemenistä, termiiteistä ja muista hyönteisistä. Ne saavat tarvitsemansa veden ravinnosta, joten ne selviävät sellaisillakin alueilla, joilla vettä on vähän tai ei ollenkaan.


title: Kurmitsajuoksija

text: Kurmitsajuoksijoiden pesimäkausi vaihtelee elinalueen mukaan. Etiopiassa laji lisääntyy maaliskuussa, Keniassa joulu-tammikuussa ja Senegalissa syys-joulukuussa sekä tammi- ja maaliskuussa. Pesä on tukevassa hiekassa oleva syvennys, jossa ei ole kasvillisuutta. Toisinaan pesää reunustavat pienet kivet. Pesyeeseen kuuluu tavallisesti kaksi kermanvalkeaa munaa, joissa on mustia ja ruskeita läiskiä. Munat painavat vain 2–3 grammaa. Vain koiras hautoo munia. Lajin poikastenhoitoa ei tunneta, mutta ainakin muilla heimon lajeilla hoitovastuu on koiraalla.


title: Bogorodsk (Komi)

text: Bogorodsk (, )) on kylä ja maalaiskunta Komin tasavallan Kortkerosin piirissa Venäjällä. Se sijaitsee Višerajoen rannalla 92 kilometriä Kortkerosista koilliseen. Kylässä on 760 ja kunnassa 1 200 asukasta (vuonna 2007).


title: Bogorodsk (Komi)

text: Kylä mainitaan Višeran pogostana ensimmäisen kerran vuonna 1608. Sen nykyinen venäjänkielinen perustuu paikalla jo tuolloin olleeseen Jumalansynnyttäjän kirkkoon. Seudun asukkaat harjoittivat maanviljelyä, karjanhoitoa ja metsästystä. 1800-luvulla kylä oli volostin keskus. Sen asukkaista valtaosa on komeja.


title: Bogorodsk (Komi)

text: Bogorodskin kuntaan kuuluvat keskuskylän lisäksi Lunin (ven. ja komiksi Лунь), Pasvomynin (Пасвомын), Sjuzjaybin (Сюзяыб) ja Troitskin (ven. Троицк, komiksi Типöсикт, "T’ipöśikt") kylät. Tärkein työantaja on maatalous. Kunnassa toimii maatalousyritys Višerski. Palveluja ovat Bogorodskin keskikoulu, kulttuuritalo, kirjasto ja lääkärin vastaanotto, Bogorodskin, Sjuzjaybin ja Troitskin lastentarhat sekä Zjuzjaybin ja Troitskin alakoulut, kerhotalot ja ensiapuasemat. Bogorodskissa on toimiva Neitsyt Marian syntymän kirkko.


title: Seppele

text: Seppele on rengasmainen koriste-esine, jossa voi olla koristeena esimerkiksi kukkia, lehtiä ja oksia.


title: The Great American Bash (2008)

text: The Great American Bash (2008) oli viides vuosittainen The Great American Bash showpaini pay-per-view (PPV) tapahtuma, minkä World Wrestling Entertainment (WWE) tuotti. Se järjestettiin 20. heinäkuuta, 2008 Nassau Veterans Memorial Coliseumilla Uniondalessa, New Yorkissa ja tapahtumassa esiintyi painijoita RAW'sta, SmackDown:sta ja ECW brändistä.


title: The Great American Bash (2008)

text: SmackDownista pääfeudi, mikä eteni The Great American Bashiin oli Triple H:n ja Edgen välillä WWE -mestaruudesta. 4. heinäkuuta SmackDownissa, SmackDownin toimitusjohtaja Vickie Guerrero ilmoitti, että Triple H tulisi puolustamaan WWE -mestaruutta The Great American Bashissa Edgeä vastaan. Samana iltana, Edge purki häät, koska hän ei ollut enää World Heavyweight mestari hävittyään sen CM Punkille 30. kesäkuuta RAW'ssa. Edge kuitenkin muutti mieltään ja ilmoitti, että häät olisi tulossa. 18. heinäkuuta SmackDownissa, Edge ja Vickie pitivät heidän häiden vastaanottoa (kayfabe). Vastaanoton lopussa, Guerreron ja Edgen ollessa edelleen kehässä, Triple H ilmestyi ja paljasti videolla, Edgen salarakkaan ja Vickien hääsuunnitelijan, Alicia Foxin suutelemassa Edgeä.


title: The Great American Bash (2008)

text: Pääfeudi RAW'sta oli CM Punkin ja Batistan välillä World Heavyweight -mestaruudesta. 23. kesäkuuta, CM Punk ja Batista arvottiin RAW brändiin WWE:n vuosittaisessa arvonta tilaisuudessa. Night of Championsissa, määrättiin, että joko Batista tai John Cena toisivat Maailman -mestaruuden RAW brändille. Tapahtuman aikana, Batista epäonnistui voittamaan World Heavyweight -mestaruutta Edgeltä, kun taas Cena epäonnistui voittamaan WWE -mestaruutta Triple H:lta. Seuraavassa RAW'ssa, CM Punk käytti Money in the Bank -salkun mestaruusottelun sopimuksen Edgen World -mestaruuteen ja voitti titelin, kun Batista oli pieksänyt Edgen. Myöhemmin saman iltana, Punk puolusti onnistuneesti mestaruutta John "Bradshaw" Layfieldiä vastaan Cenan ja Cryme Tymen avulla. 7. heinäkuuta, Punk puolusti onnistuineesti mestaruutta Snitskyä vastaan. Myöhemmin samana iltana, Batistasta tlu #1 haastaja Punkin World -mestaruuteen, kun hän voitti Cenan, JBL:n ja Kanen Fatal 4-Way matsissa. 14. heinäkuuta RAW'ssa, Punk voitti Kanen ulos-laskulla ei-titteli ottelussa. Ottelun jälkeen, Kane yritti hyökätä Punkin kimppuun, mutta Batista juoksi kehään ja pysäytti hänet. Punk tarjosi kättelyä, mutta Batista iski Punkille spinebusterin.


title: The Great American Bash (2008)

text: ECW'sta pääfeudi oli Mark Henryn ja Tommy Dreamerin välillä. 1. heinäkuuta ECW'ssä, Mark Henry kohtasi Colin Delaneyn matsissa, minkä stipulaationa oli; jos Delaney voittaa, Dreamerista tulisi ykköshaastaja Henryn ECW -mestaruudesta. Henry voitti matsin eikä Dreamer saanut titteli mahdollisuutta. Seuraavan viikon ECW'ssä, Henry kohtasi Dreamerin ei-titteli matsissa, mikä päättyi ei-tulokseen, kun Henry poistui ringistä hyökätäkseen Delaneyn kimppuun. Tony Atlas oli spesiaali kuuluttajana matsin ajan ja pelasti Colini Henryn hyökkäykseltä. Atlas kuitenkin käänyti "heeliksi" ja hyväksyi Henryn hyökätä Delaneyn kimppuun. Henry sitten palasi kehään ja pieksi Dreamerin, kun matsi oli päättynyt ei-tulokseen.


title: Elina Kottonen

text: Elina Kottonen (o.s. Viitanen, s. 18. huhtikuuta 1984) on suomalainen radiotoimittaja ja juontaja.


title: Elina Kottonen

text: Elina Kottonen tuli tunnetuksi radiokanava The Voicen aamuohjelma "Heräämöstä", jonka yhtenä juontajana hän toimi.


title: Elina Kottonen

text: Suuren yleisön tietoisuuteen Kottonen nousi syksyllä 2010, kun hän aloitti "Big Brother Extran" juontajana. Kesken tuotantokauden hänet lisättiin Susanna Laineen juontajapariksi myös "Big Brother Talk Show’hun". Kottonen jatkoi ohjelmien juontajana myös syksyllä 2011 esitetyllä seitsemännellä tuotantokaudella. 7. marraskuuta 2011 hän asteli Big Brother -taloon vierailevaksi asukkaaksi. Hän poistui talosta 11. marraskuuta. Kottonen toimi Big Brother Talk Show’n juontajana myös syksyllä 2012 esitetyllä kahdeksannella tuotantokaudella, jolla "Big Brother Extraa" juonsi Cristal Snow.


title: Elina Kottonen

text: Tammikuussa 2011 Kottonen siirtyi juontamaan radiokanava The Voicen iltapäivälähetystä Vappu Pimiän lopetettua kyseisessä tehtävässä vuoden 2010 marraskuussa. Hän juonsi iltapäivälähetystä kesään 2011 saakka, kunnes kesätauon jälkeen juontajana aloitti Ville Kinaret.


title: Elina Kottonen

text: Keväällä 2012 Kottonen nähtiin "Teräspallit"-viihdeohjelman uutena juontajana. Tammikuussa 2012 hän alkoi juontaa Radio Novan viikonloppuaamuja Janne Virtasen kanssa ja helmikuussa 2013 hän siirtyi juontamaan kanavan iltapäivälähetystä Ile Jokisen kanssa. Helmikuussa 2015 Elina aloitti Radio Novalla uudessa Novan Päiväuni -ohjelmassa, juontaen yksin klo 10–14.


title: Elina Kottonen

text: Vuodesta 2016 Kottonen on juontanut Nelosen ohjelmia, aluksi "Talent Suomen" viidettä tuotantokautta Heikki Paasosen kanssa. Hän ja Paasonen ovat juontaneet yhdessä myös "The Voice of Finlandia", Kottonen takahuonetoimittajan roolissa vuodesta 2018. Kottonen on juontanut lisäksi vuonna 2017 alkaneita ohjelmia "Suomen hauskin tavis" ja "Hurjat rakkauskilot". Televisiotöiden lisäksi hän on jatkanut työskentelyä myös radiossa, Radio Aalto -kanavalla.


title: Elina Kottonen

text: Elina Kottonen avioitui vuonna 2014 radiojuontaja ja urheiluselostaja Lauri Kottosen kanssa ja heillä on yksi vuonna 2016 syntynyt tytär.


title: Matriisiekvivalenssi

text:
Lineaarialgebrassa kaksi "m×n"-matriisia "A" ja "B" ovat ekvivalentit jos
missä "P" on jokin "n×n" kääntyvä matriisi ja "Q" jokin "m×m" kääntyvä matriisi.


title: Ahti Simonen

text: Ahti Jouko Päiviö Simonen (26. toukokuuta 1916 Nilsiä – 11. huhtikuuta 1994) oli suomalainen geologi. Hän oli Geologisen tutkimuslaitoksen kallioperäosaston johtaja ja professori vuosina 1962–1979. Hän edisti Suomen kallioperän kehitysvaiheiden tutkimusta ja pani alulle malminetsintää auttavat kallioperän ikämääritykset.


title: Ahti Simonen

text: Simonen kirjoitti ylioppilaaksi vuonna 1934, valmistui filosofian kandidaatiksi Helsingin yliopistosta vuonna 1944 ja väitteli tohtoriksi vuonna 1949 aiheenaan Aulangon geologia. Hän aloitti kallioperäkartoitukset 1940-luvun alussa. Hänet nimitettiin vuonna 1946 Geologisen tutkimuslaitoksen kallioperäosaston valtiongeologiksi ja vuonna 1962 osaston johtajaksi. Hän oli myös Helsingin yliopiston geologian dosentti vuosina 1955–1979. Simosen aloitteesta kallioperäosasto aloitti Suomen kallioperän kartoituksen nykyaikaisessa mittakaavassa. Hän julkaisi itse vuonna 1949 ensimmäisen 1:100 000 -mittakaavaan tehdyn Suomen kallioperäkartan. Hänen kautenaan osastolle perustettiin myös mineralogian ja isotooppigeologian laboratoriot. Simonen oli Kansallisen Geologian Komitean puheenjohtaja ja vuodesta 1963 Suomalaisen Tiedeakatemian jäsen.


title: Vergennes

text: Vergennes voi tarkoittaa seuraavia asioita:


title: Riviekvivalenssi

text: Lineaarialgebrassa kaksi matriisia ovat riviekvivalentit, jos toinen niistä saadaan toisesta äärellisellä määrällä alkeisrivitoimituksia. Lisäksi, kaksi "m" × "n" -matriisia ovat riviekvivalentit, jos ja vain jos niillä on sama riviavaruus. Käsitettä käytetään yleisimmin matriiseille, jotka kuvaavat lineaarisia yhtälöryhmiä. Tällaisessa tapauksessa kaksi samankokoista matriisia ovat riviekvivalentit, jos ja vain jos niitä vastaavilla homogeenisilla yhtälöryhmillä on samat ratkaisut tai vastaavasti matriiseilla on sama nolla-avaruus.


title: Riviekvivalenssi

text: Koska alkeisrivitoimitukset ovat reversiibeleitä (l. voidaan suorittaa myös käänteisessä järjestyksessä), riviekvivalenssi on ekvivalenssirelaatio. Tätä merkitään yleisesti tildellä (~).


title: Riviekvivalenssi

text: Sarake-ekvivalenssi määritellään puolestaan alkeissaraketoimitusten avulla. Lisäksi, kaksi matriisia ovat sarake-ekvivalentit, jos ja vain jos niiden transpoosit ovat riviekvivalentit. Kahta suorakulmaista matriisia, jotka voidaan muuntaa toisistaan sekä alkeisrivi- että alkeissaraketoimituksilla kutsutaan ekvivalenteiksi.


title: Riviekvivalenssi

text:
Jokainen seuraavista on alkeisrivitoimitus:
Matriisit "A" ja "B" ovat riviekvivalentit ts. matriisi "A" on riviekvivalentti matriisin "B" kanssa, jos on mahdollista muuntaa matriisi "A" matriisiksi "B" äärellisellä määrällä alkeisrivitoimituksia.


title: Riviekvivalenssi

text: Matriisit, jotka saadaan yksikkömatriisista yhdellä alkeisrivitoimituksella, ovat alkeismatriiseja.


title: Riviekvivalenssi

text: Matriisin riviavaruus on sen rivivektoreiden kaikkien mahdollisten lineaarikombinaatioiden joukko. Jos matriisin rivit kuvaavat lineaarista yhtälöryhmää, niin riviavaruus muodostuu kaikista niistä lineaarisista yhtälöistä, jotka voidaan johtaa algebrallisesti yhtälöryhmän vastaavista yhtälöistä. Kaksi "m" × "n" -matriisia ovat riviekvivalentit, jos ja vain jos niillä on sama riviavaruus. Matriisin "A" riviavaruutta merkitään "Row (A)" .


title: Riviekvivalenssi

text:
Esimerkiksi matriisit
ovat riviekvivalentit, ja niiden molempien riviavaruus on kaikkien muotoa formula_2 olevien vektorien joukko.


title: Riviekvivalenssi

text: Vastaavasti homogeenisia yhtälöryhmiä


title: Riviekvivalenssi

text: tarkastellessa saadaan sama tieto.


title: Riviekvivalenssi

text: Huomattakoon, että molemmat menetelmät edellyttävät jokaisen yhtälön olevan muotoa formula_4


title: Riviekvivalenssi

text:
Lineaarialgebrassa pidetään tärkeänä tietona sitä, että kaksi matriisia ovat ekvivalentteja, jos ja vain jos niillä on sama riviavaruus. Tämän teoreeman todistus perustuu seuraaviin huomioihin:
Tämä päättely osoittaa myös, että jokainen matriisi on riviekvivalentti sitä vastaavan redusoidun porrasmatriisin kanssa.


title: Kaunis kaaos

text: Kaunis kaaos on Antti Tuiskun seitsemäs studioalbumi, joka julkaistiin 27. lokakuuta 2010. Albumin on tuottanut Antti Riihimäki, Calf -yhtyeen Samuli Sirviö, sekä Smak -yhtyeen Kalle Lindroth.


title: Kaunis kaaos

text:
Albumilta julkaistiin kesällä 2010 single "Atlantti", joka esitettiin ensimmäisen kerran MTV3:n Pitkä kuuma kesä -ohjelmassa. Toisena singlenä julkaistiin lokakuussa 2010 "Hyökyaalto".
Helmikuun puolessä välissä jaettiin radioille albumin kolmas single "Yksinäinen".


title: Kaunis kaaos

text: Levy myi alle viikossa kultaa. Tällä hetkellä albumia on myyty yli 24 000 kappaletta.


title: Sharon Fichman

text: Sharon Fichman (s. 3. joulukuuta 1990 Toronto) on kanadalainen tennispelaaja. Parhaimmillaan hän on ollut kaksinpelissä WTA-listan sijalla 77 toukokuussa 2014 ja nelinpelissä sijalla 48 heinäkuussa 2014. Hän on voittanut urallaan yhden WTA-turnauksen nelinpelissä.


title: Sharon Fichman

text: Vuonna 2004, ollessaan 13-vuotias, Fichman oli maailman toiseksi paras alle 14-vuotias pelaaja. Vuonna 2006 Fichman ja Anastasija Pavljutšenkova voittivat junioreiden nelinpeliturnauksen Australian avoimissa ja Ranskan avoimissa.


title: Windham Rotunda

text: Windham Lawrence Rotunda (s. 23. toukokuuta, 1987) on yhdysvaltalainen showpainija. Hän työskentelee World Wrestling Entertainmentille ja sen RAW brändissä, missä hän on yksi Nexusin jäsenistä. Hän painii myös Florida Championship Wrestlingissä (FCW).


title: Windham Rotunda

text: Hän debytoi FCW:ssä huhtikuussa vuonna 2009 nimellä "Alex Rotundo" ja voitti ensimmäisen matsinsa. Myöhemmin, hän muutti nimensä "Duke Rotundoksi".


title: Windham Rotunda

text: 23. kesäkuuta, 2009, Rotundo muodosti tiimin hänen nuoremman veljen, Bon kanssa ja he voittivat Justin Angelin ja Kris Loganin ja veljeksistä tuli FCW Florida Tag Team -mestarit. 19. marraskuuta FCW televisio nauhoituksessa, he hävisivät mestaruuden Dudebustersille (Curt Hawkinsille ja Caylen Croftille).


title: Windham Rotunda

text: 1. kesäkuuta, 2010, Rotunda ilmoitettiin osallistujaksi toisen kauden WWE NXT'hen nimellä "Husky Harris" ja hänen mentorina (tai Pro'na) toimi 'Dashing' Cody Rhodes. Harris teki debyyttinsä 8. kesäkuuta NXT'ssä, tag team matsissa Rhodesin kanssa, mutta he hävisivät Montel Vontavious Porterille ja Percy Watsonille. Hankalan alun jälkeen, Harris kääntyi heeliksi 22. kesäkuuta NXT'ssä ja hyökkäsi ohjelman vetäjän, Matt Strikerin kimppuun, kuten hänen Pro'nsa oli edellis viikolla tehnyt. Seuraavalla viikolla, Harris hävisi MVP:lle 1 vs. 1 ottelussa ja hänet sijoitettiin 7/8 viimeiseksi Pro'den äänestyksessä. Toisessa äänestyksessä, Harris oli taas pudota kilpailusta, kun hän oli kuudes. 9. elokuuta RAW'ssä, NXT'n rookiet esiintyivät 3 vs. 3 tag team matsissa, missä Harrisisn tiimin voitti, kun hän selätti kavalin, mutta hänen tiiminsä hävisi seuraavan illan NXT'ssä. Samana iltana, äänestyksessä, nousi sijalle 4/6 ja pysyi edelleen kilpailussa. 17. elokuuta NXT'ssä Harris oli yksi kahdestarookiesta, joka joutui jättämään kilpailun. Harrisin eliminoiduttua, hän ja Rhodes hyökkäsivät Kavalin kimppuun, mistä seurasi, että MVP ja Kofi Kingston liittyivät taisteluun Kavalin puolella. 31. elokuuta NXT'n finaalissa, Harris esiintyi seuraavan kerran ja siellä hän ja kuusi muuta eliminoitunutta rookieta hyökkäsi voittajan, Kavalin kimppuun.


title: Windham Rotunda

text: Hell in a Cell -tapahtumassa lokakuussa, Harris ja Michael McGillicutty sekaantuivat John Cenan ja Wade Barrettin väliseen matsiin, auttaen Barrettia voittamaan, mikä pakotti Cenan liittymään The Nexusiin. Seuraavan illan RAW'ssa, Barrett selitti, ettei ollut pyytänyt heiltä apua ja hylkäsi heidän liittyä Nexusiin. Seuraavalla viikolla, Harris ja McGillicutty maksoivat Cenalle matsin The Miziä vastaan, kehotellaakseen Barrettille ottaa heidät Nexusiin. 18. lokakuuta RAW'ssa, Harris ja McGillicutty epäonnistuivat ansaitsemaan paikan Nexusissa, kun he hävisivät Cenalle ja WWE mestarille, Randy Ortonille tag team matsissa. Seuraavan viikon RAW'ssa, Barrett kuitenkin hyväksyi heidät Nexusiin.


title: Ketopyyjuoksija

text: Ketopyyjuoksija ("Turnix tanki") on pyyjuoksijoiden sukuun kuuluva viiriäistä muistuttava lintu. Sen esiintymisalue ulottuu Intian niemimaalta, Nikobaareilta ja Andamaaneilta (nimialalaji "tanki") Myanmariin, Indokiinaan, Kiinan eteläosiin, sekä Korean niemimaalle ja Venäjän Kaukoidän kaakkoiskolkkaan (alalaji "blanfordii"). Edward Blyth kuvaili lajin holotyypin Bengalista vuonna 1843.


title: Afrikanpyyjuoksija

text: Afrikanpyyjuoksija ("Turnix hottentottus"), myös "T. hottentotta", on pyyjuoksijoiden sukuun kuuluva viiriäistä muistuttava lintu. Sen aukkoinen esiintymisalue kattaa Saharan eteläpuolisen Afrikan, pääasiassa Nigeriasta itään Ugandaan ja Keniaan, sekä etelään Angolaan ja Etelä-Afrikkaan. Esiintyminen etenkin Länsi-Afrikassa on hyvin puutteellisesti tunnettu. Lajista tunnetaan kaksi alalajia. Coenraad Jacob Temminck kuvaili lajin holotyypin Hyväntoivonniemeltä vuonna 1815.


title: Steve Spangler

text: Steve Spangler on yhdysvaltalainen tieteilijä. Hänet tunnetaan parhaiten Kevytkola ja Mentos -purkauksen alkuunpanijana.


title: Ruskokyyhkyrääkkä

text: Ruskokyyhkyrääkkä ("Mesitornis unicolor") on kyyhkyrääkkien heimoon ("Mesithornithidae") kuuluva lintulaji. Sitä esiintyy ainoastaan Madagaskarin itäosissa Tolagnarosta Marojejyyn. Marc Athanese Parfait Oeillet Des Murs kuvaili lajin holotyypin Madagaskarilta vuonna 1845.


title: Arokyyhkyrääkkä

text: Arokyyhkyrääkkä ("Monias benschi") on kyyhkyrääkkien heimoon ("Mesithornithidae") kuuluva lintulaji. Sitä esiintyy ainoastaan Madagaskarin lounaisosassa River Mangokysta pohjoiseen River Fiherananalle. Émile Oustalet ja Guillaume Grandidier kuvailivat lajin holotyypin Vorondreosta vuonna 1903.


title: Guillaume Grandidier

text: Guillaume Grandidier (1. heinäkuuta 1873 Pariisi – 19. syyskuuta 1957) oli ranskalainen maantieteilijä, kansatieteilijä ja eläintieteilijä, joka tutki Madagaskaria.


title: Guillaume Grandidier

text: Guillaume Grandidierin isä oli varakas teollisuusmies ja lintutieteilijä Alfred Grandidier, joka myös tutki Madagaskaria. Guillaume Grandidier toimi Pariisin Maantieteellisen seuran sihteerinä. Hän oli tuottelias kirjailija.Guillaume Grandidier kuvaili linnuista arokyyhkyrääkän ("Monias benschi") yhdessä Émile Oustaletin kanssa vuonna 1903.


title: Stephanie Forrester

text: Stephanie Douglas Forrester oli kuvitteellinen hahmo ja yksi "Kauniit ja rohkeat" -sarjan päähahmoista. Hahmoa oli näytellyt aivan sarjan alusta eli vuodesta 1987 lähtien Susan Flannery. Stephanie Forrester poistui sarjasta vuoden 2012 lopussa, oltuaan mukana sarjassa 25 vuotta.


title: Stephanie Forrester

text: Stephanie on ollut naimisissa Eric Forresterin (John McCook) kanssa useaan otteeseen, joista ensimmäinen avioliitto kesti peräti yli kolmekymmentä vuotta. Tästä avioliitosta hänellä Ericin kanssa neljä lasta Angela, Thorne, Kristen ja Felicia, joista Angela on kuollut. Myös Stephanien esikoinen Ridge, luultiin alun perin Ericin lapseksi, kunnes myöhemmin isäksi paljastui Massimo Marone. Hän on myös seitsemän lapsen isoäiti. Tämän lisäksi Stephaniella on sisko Pamela Douglas (Alley Mills), edesmennyt äiti Ann Douglas (Betty White) ja isä John Douglas, joka kuoli jo ennen sarjan alkamista eikä ole sen takia koskaan esiintynyt sarjassa.


title: Stephanie Forrester

text: Stephanien ja Brooke Loganin (Katherine Kelly Lang) välit ovat perinteisesti olleet vihamieliset ja hahmojen välinen vihamielisyys onkin ollut yksi sarjan kantavista teemoista. Hänen toinen miniä ja Brooken vihollinen, Taylor Hayes (Hunter Tylo), on sen sijaan hänen hyvä ystävänsä. Stephanie on tunnettu lastensa asioihin innokkaana puuttujana. Lisäksi hän on etevä yrittäjä, joka on toiminut sekä Forrester Creationsin että Jackie M:n johtajana. Vuonna 2010 Stephanie Forrester sairastui neljännen asteen keuhkosyöpään, joka oli levinnyt aivoihin. Tämä herätti keskustelua, aikooko hahmo jättää sarjan. Stephanie hävisi taistelun syöpää vastaan marraskuussa 2012 ja hahmo poistui sarjasta.


title: Shogun Kunitoki

text: Shogun Kunitoki on 1990-luvun alussa perustettu helsinkiläinen yhtye, joka soittaa minimalistista elektronista musiikkia yltäkylläisellä äänimaisemalla. Yhtye on ottanut vaikutteita myös 1960-luvun psykedeliasta ja 1970-luvun kokeellisesta musiikista. Uransa alussa yhtye teki hypnoottista, drone-vaikutteista musiikkia tietokoneella, mutta kyllästyi rajallisiin mahdollisuuksiin ja alkoi luoda musiikkia oikeilla soittimilla. Yhtye käyttää sähkökitaroiden, urkujen, perkussioiden ja tamburiinien lisäksi monia eriskummallisia soittimia, kuten vanhaa venäläistä monosyntikkaa, folk-nokkahuiluja sekä yksinkertaisia lasten soittimia ja opetussarjoja.


title: Shogun Kunitoki

text: Yhtyeen ensimmäinen levy "Tasankokaiku" ilmestyi vuonna 2006 Fonal Recordsin julkaisemana. Levy on tyyliltään minimalistista psykedeliaa, joka on saanut vaikutteita avant-gardesta ja 1960-luvun vasemmistolaisesta rockista. Levy on saanut kiitosta tunnetussa englantilaisessa musiikkilehdessä The Wiressä.


title: Shogun Kunitoki

text: Toinen levy "Vinonaamakasio" julkaistiin vuonna 2009. Se jatkaa ensimmäisen levyn tyyliä, joskin hieman laajemmalla äänien ja rytmien kirjolla.


title: Shogun Kunitoki

text: Shogun Kunitoki on konsertoinut Suomen ulkopuolella Ruotsissa, Virossa, Venäjällä, Belgiassa, Hollannissa ja Kiinassa. Yhtye ei ole erityisen tunnettu, mutta on valloittanut itselleen pienen, mutta hartaan fanijoukon. Merkittävä osa levyistä myydään ulkomaille.


title: Ylitornion kristillinen opisto

text: Ylitornion kristillinen opisto oli vuosina 1923 - 2012 kannatusyhdistyksen ylläpitämä kansanopisto ja ammatillinen oppilaitos. Vuodesta 2013 alkaen oppilaitoksen toiminta on jatkunut osana Oulun Diakonissalaitoksen ylläpitämää diakoniaopistoa. Vuoden 2017 alusta lähtien opetustoiminta siirtyy osaksi Suomen Diakoniaopistoa.


title: Ylitornion kristillinen opisto

text: Ylitorniolla annetaan vapaan sivistystyön koulutusta kansanopistolinjoilla ja lyhytkursseilla, toisen asteen ammatillista peruskoulutusta lastenohjaajiksi opiskeleville sekä erityisopetusta kehitysvammaisille opiskelijoille. Vuosittain Ylitorniolla opiskelee noin 100 opiskelijaa joko lukukauden tai lukuvuoden kestävissä koulutuksissa. Lisäksi opiston kurssitoimintaan ja opistolla järjestettäviin kokouksiin osallistuu vuosittain useita satoja ihmisiä.


title: Ylitornion kristillinen opisto

text: Ylitornion kristillinen opisto perustettiin vuonna 1923 Suomen ensimmäiseksi lestadiolaiseksi kansanopistoksi. 1960 ja 1970 -luvuilla se toimi vanhoillislestadiolaisuudesta eronneen elämänsanalaisuuden keskeisenä kokoontumispaikkana. Vuosien kuluessa Ylitornion kristillinen opisto kehittyi yleiskirkolliseksi, herätysliikkeistä riippumattomaksi, kansanopistoksi, joka palveli lähialueen seurakuntien ja järjestöjen koulutus- ja kokoustarpeita. Alussa opisto toimi väliaikaisissa tiloissa eri rakennuksissa Ylitornion kirkonkylässä, Alkkulassa. Syksyllä 1927 otettiin käyttöön opiston nykyinen, arkkitehti Toivo Salervon suunnittelema, päärakennus. Opiston päärakennus toimi talvisin myös Ylitornion seurakunnan kirkkona aina vuoteen 1940 asti, jolloin Ylitornion nykyinen kirkko valmistui. Toisen maailmansodan aikana opiston tilat olivat väliaikaisesti sairaalakäytössä. Opiston päärakennus oli harvoja Tornionlaakson julkisia rakennuksia, jotka säilyivät Lapin sodassa. Sodan jälkeen opiston pihapiiriin rakennettiin vuonna 1950 valmistunut asuntolarakennus sekä vuonna 1975 rakennetut asuntola- ja toimistorakennukset. 1980-luvulla opiston tontille rakennettiin yhteistyössä Ylitornion kunnan kanssa uimahalli-kuntotalo.


title: Ylitornion kristillinen opisto

text: Kristillisen kansanopiston perustamiseen Ylitorniolle 1920-luvulla vaikutti Suomen itsenäistymisen jälkeinen poliittinen tilanne, jossa suomenkielistä yleissivistävää koulutusta haluttiin vahvistaa Tornionjokilaaksossa. Lisäksi paikan valintaan vaikutti myös Ylitornion kirkkoherrana tuolloin toimineen ja myöhemmin Oulun hiippakunnan piispaksi valitun L.P. Tapanisen pitkäjännitteinen toiminta kristillisen kansanopiston perustamiseksi Pohjois-Suomeen. Opiston ensimmäisenä rehtorina toimi vuosina 1923 - 1960 Paavo Leppäsaajo, joka oli aikanaan ainoa kristillisen kansanopiston rehtori, joka ei ollut pappi. Hän oli koulutukseltaan kansakoulunopettaja. Hänen jälkeensä Ylitornion kristillisen opiston rehtoreina toimivat Timo Kökkö (1960 - 1966), Lauri Impiö (1966 - 1993), Simo Rundgren (1993 - 1996), Hannu Harri (1997 - 2000) ja Maritta Vimpari (2001 - 2012).


title: Ylitornion kristillinen opisto

text: Oulun hiippakunnan piispoista L.P. Tapaninen ja Hannes Leinonen ovat toimineet Ylitornion kristillisen opiston pitkäaikaisina johtokunnan puheenjohtajina. Lisäksi piispa Samuel Salmi toimi uransa alkuvaiheessa opiston vs. rehtorina vuosina 1975 - 1977 Lauri Impiön ollessa kansanedustajana.


title: Ylitornion kristillinen opisto

text: Vuoden 2013 alusta alkaen Ylitornion kristillisen opiston kannatusyhdistys luopui oppilaitoksen ylläpitämisestä. Ylitornion kristillisen opiston uudeksi ylläpitäjäksi tuli Oulun Diakonissalaitos ja siitä tuli Oulun Diakoniaopiston Ylitornion toimipiste. Opetus- ja Kulttuuriministeriö myönsi kansanopiston ylläpitämisluvan uudelle ylläpitäjälle vuoden 2013 alusta alkaen. Ylitornion kristillisen opiston liittyminen Oulun diakoniaopiston osaksi mahdollistaa sekä Oulussa että Ylitorniolla aikaisempaa monipuolisemman ja laajemman koulutustarjonnan kun ammatillisen koulutuksen tutkintoja ja koulutuspaikkoja on enemmän.


title: Amar’e Stoudemire

text: Amar’e Carsares Stoudemire (s. 16. marraskuuta 1982 Lake Wales, Florida) on yhdysvaltalainen koripalloilija. Kerran NBA:n ykköstähdistöjoukkueeseen ja kuudesti NBA:n tähdistöotteluun valittu Stoudemire valittiin sarjan vuoden tulokkaaksi vuonna 2003. Yhdysvaltain miesten maajoukkueessa hän saavutti olympiapronssia Ateenassa 2004 ja Amerikan mestaruuden vuonna 2007.


title: Amar’e Stoudemire

text: Phoenix Suns varasi Stoudemiren . Hän edusti joukkuetta ammattilaisuransa kahdeksan ensimmäistä kautta, minkä jälkeen hän siirtyi New York Knicksiin. Hänet valittiin vuonna 2003 ja NBA:n ykköstähdistöjoukkueeseen vuonna 2007. Sarjan kakkostähdistöjoukkueeseen hänet valittiin neljästi. ssa Stoudemire pelasi kuudesti. Vuonna 2015 Stoudemire siirtyi Dallas Mavericksiin ja edelleen Miami Heatiin. Heinäkuussa 2016 Stoudemire teki Knicksin kanssa sopimuksen päättääkseen NBA-uransa joukkueessa vielä saman päivän aikana. Hän siirtyi Eurooppaan, israelilaiseen Hapoel Jerusalemiin kaksivuotisella sopimuksella.


title: Amar’e Stoudemire

text: Stoudemire pelasi myös Yhdysvaltain miesten maajoukkueessa. Hän saavutti olympiapronssia Ateenassa 2004 ja Amerikan mestaruuden vuonna 2007.


title: Ilmatorjuntapatteri

text: Ilmatorjuntapatteri on ilmatorjuntatykistön perusyksikkö, vastaten siis organisatorisesti maavoimien komppaniaa. Henkilöstön määrä riippuu muun muassa käytetystä asejärjestelmästä.


title: Ilmatorjuntapatteri

text: Se voi olla erillinen patteri, tehtävänään esimerkiksi maavoimien tietyn joukon suojaaminen, mutta tavallisimmin ainakin hallinnollisesti ilmatorjuntapatteriston osa. Patteristo puolestaan on joko erillinen tai kuuluu johonkin ilmatorjuntarykmenttiin.


title: Ilmatorjuntapatteri

text: Patterien lukumäärä patteristossa vaihtelee kaluston mukaan. Tavallisesti patteristossa on 2-4 patteria, mutta tulenjohtokaluston ja -menetelmien salliessa enemmänkin.


title: Ilmatorjuntapatteri

text: Nykyisin yhä useampi ilmatorjuntapatteri on ohjuspatteri. Ammusilmatorjunta on menettänyt paljon merkitystään, joskaan ei häviämässä kokonaan. Muun muassa kustannussyistä ammusilmatorjunnalla on matalatorjunnassa edelleen merkitystä.


title: Ilmatorjuntapatteri

text: Ilmatorjuntapatteri voi jakaantua jaoksiin, joita tavallisesti on kaksi. Jaoksille voidaan antaa erillisiäkin torjuntatehtäviä, harvemmin yksittäisille tykeille. Kevyitä ohjuksia kuitenkin voidaan käyttää yksittäinkin.


title: Ilmatorjuntapatteri

text: Ilmatorjuntapatterilla voi olla yhtenäinen kalusto, asejärjestelmiä tyypillisesti 2 - 4 kappaletta. Toisinaan osalla patterista ("suojajaos") on tehtävänä keveämmillä aseilla suojata raskaampia ja tehokkaampia aseita.


title: Ilmatorjuntapatteri

text: Rauhanajan organisaatiossa ilmatorjuntapatteri on, muiden aselajien tapaan, kouluttamisen perusyksikkö.


title: Avtek

text: Avtek oli yhdysvaltalainen lentokonevalmistaja. Yhtiö perustettiin Camarillooon Kaliforniaan vuonna 1982 ja sen lakkasi konkurssin kautta toimimasta vuonna 1998.


title: Avtek

text: Sen perustivat Robert Honeycutt ja Quinten Ward, joiden pyrkimys oli aloittaa komposiittirakenteisen liikelentokoneen Avtek 400:n valmistus. Yritys ja lentokoneen kehityshanke sai rahoitusta Tanskasta, Suomesta, Saksasta ja Japanista.


title: Avtek

text: Vuonna 1991 perustettiin tytäryritys Eurooppaan. EuroAvtekin rahoittivat Avtek, Per Udsen ja Tanskan valtio. Sen piti alkaa koneen myynti Euroopassa.


title: Avtek

text: Avtek meni konkurssiin vuonna 1998 ilman tyyppisertifikaattia lentokoneen prototyypille. Quinten Ward osti yhtiön jäljellä olevan hyödyllisen omaisuuden ja perusti AvtekAir-yhtiön jatkamaan koneen kehitystä. Yhtiön johtajana toimii Honeycutt. Web-sivun mukaan koneitä olisi myynnissä.


title: Gordon Jenkins

text: Gordon Jenkins (12. toukokuuta 1910 Webster Groves, Missouri – 1. toukokuuta 1984 Malibu, Kalifornia) oli yhdysvaltalainen säveltäjä, sovittaja ja orkesterinjohtaja. 1930-luvun laman aikana hän oli sovittajana ja pianistina Isham Jonesin yhtyeessä. Jenkinsin maineen kasvaessa hänen palveluitaan alkoivat käyttää myös muun muassa Vincent Lopez, Benny Goodman ja Paul Whiteman. Jenkins sai lopulta töitä Broadwaylta ja sitä kautta hän sai tarjouksen siirtyä Hollywoodiin.


title: Gordon Jenkins

text: Hollywoodissa Jenkins työskenteli Paramountilla säveltäjänä ja kapellimestarina, jonka jälkeen hän siirtyi NBC:n länsirannikon radioasemien musiikista vastaavaksi johtajaksi. Tätä tehtävää hän hoiti vuoteen 1944, jonka jälkeen hän ole Dick Haymesin sovittajana neljän vuoden ajan. Myöhemmin Jenkins toimi Decca Recordsin musiikkijohtajana, ja levytti myös itse useita hittikappaleita 1940- ja 1950-luvuilla. Vuosina 1955–1957 Jenkins oli NBC:llä televisiotuottajana.


title: Gordon Jenkins

text: Jenkins sai vuonna 1965 Grammy-palkinnon sovituksestaan Frank Sinatran kappaleeseen "It Was a Very Good Year". Jenkins kuoli ALS-tautiin 73-vuotiaana kotonaan Malibussa. Hän on saanut tähden Hollywood Walk of Famelle.


title: Käärmekurjet

text: Käärmekurjet eli seriemat (Cariamidae) on käärmekurkilintujen lahkoon kuuluva lintuheimo. Heimoon kuuluu kaksi elossa olevaa sukua ja kaksi elossa olevaa lajia, joita tavataan yksinomaan Etelä-Amerikassa. Ne ovat isoja ja pitkäkoipisia petolintuja, jotka liikkuvat pääosin maassa. Käärmekurkia pidetään sukupuuttoon kuolleiden hirmulintujen läheisinä sukulaisina.


title: Käärmekurjet

text: Käärmekurkien pituus 70-90 senttiä ja paino 0,9-3 kiloa. Molemmilla lajeilla on pitkä ruumis, kaula, jalat ja pyrstö. Pää on haukkamainen, ja nokka koukkukärkinen. Heimolle ominainen piirre ovat myös nokan ja silmien välissä olevat harittavat jäykät, huntumaiset höyhenet, joiden uskotaan suojaavan linnun silmiä terävälehtisessä ruohikossa. Siivet ovat leveät ja pyöreäpäiset. Höyhenpeite on pääosin harmaa tai ruskea. Ruskehtava höyhenpuku antaa hyvän suojavärin. Töyhtökäärmekurki on lajeista kookkaampi. Sen siivissä ja pyrstössä on mustavalkoisia kuvioita. Lajin nokka ja jalat ovat punaiset, pyrstö valkokärkinen ja töyhtö suuri. Pienemmän pensaskäärmekurjen töyhtö on erittäin pieni. Lisäksi sen nokka, jalat ja pyrstön kärjet ovat mustat.


title: Käärmekurjet

text: Käärmekurkia tavataan Etelä-Amerikan keski- ja eteläosissa Amazonin alueen eteläpuolella Andeilta itään. Ne elävät sisämaassa Brasilian keski- ja eteläosista etelään aina Argentiinan pohjoisosiin ja Uruguayhin.


title: Käärmekurjet

text: Käärmekurjet ovat savannilintuja. Ne viihtyvät kumpuilevassa maastossa, jossa pensaikot rikkovat joskus ruohikkoa. Töyhtökäärmekurkia esiintyy ruohotasangoilla, mutta paremmin puissa viihtyvä pensaskäärmekurki elää kuivilla, avoimilla metsämailla ja pensaikoissa.


title: Käärmekurjet

text: Käärmekurjet elävät pareittain tai muutaman yksilön ryhminä. Häirittynä ne yrittävät aluksi piiloutua painautumalla maahan. Jos tilanne pahenee edelleen, ne juoksevat nopeasti pakoon. Käärmekurjet lentävät huonosti ja viettävät suurimman osan ajastaan maassa. Yöt ne kuitenkin viettävät puiden oksilla. Puissa kiipeillessään ne voivat käyttää apunaan sisävarpaan käyrää kynttä. Töyhtökäärmekurki yöpyy matalalla, mutta pensaskäärmekurki voi nousta jopa latvustoon. Pensaskäärmekurki on arka, ja sen elintavat tunnetaan huonosti. Jos käärmekurkia häiritään yöllä, linnut hyppäävät maahan ja juoksevat pois. Suojavärin takia käärmekurkia on usein vaikea havaita, mutta ne paljastavat läsnäolonsa aamuhärästä lähtien kuuluvilla äänillään. Käärmekurjen ääntely koostuu koiran haukuntaa muistuttavista kovaäänisistä, kauas kantavista ulvahduksista, joita ne päästävät etenkin lisääntymiskaudella soidinmenojen yhteydessä. Käärmekurkien elinalueet ovat laajoja, ja on todennäköistä, että seriemaparit puolustavat reviiriään.


title: Käärmekurjet

text: Käärmekurjet ovat kaikkiruokaisia. Suurin osa ravinnosta koostuu pienistä eläimistä, kuten sammakoista, matelijoista, jyrsijöistä, suurista hyönteisistä, linnunpoikasista, madoista ja etanoista. Kasviravinnosta niille kelpaavat myös hedelmät, lehdet, siemenet sekä ihmisten kasvattama maissi ja pavut. Afrikkalaisen vastineensa sihteerin tavoin käärmekurjet syövät silloin tällöin pieniä käärmeitä, mutta niiden osuus ravinnosta on selvästi pienempi. Ne eivät ole immuuneja käärmeiden myrkylle.


title: Käärmekurjet

text: Käärmekurjet esittävät pesintäaikaan trappien soidinta muistuttavan soitimen. Ne päästävät tällöin kovaa naurua tai koiranpennun terävää haukuntaa muistuttavia huutoja. Molemmat puolisot osallistuvat pesänrakennukseen. Tukeva, oksista rakennettu pesä on joko maassa, pensaassa tai matalalla puussa. Pensaskäärmekurki pesii aina puussa. Käärmekurjet munivat kaksi tai kolme ruskeatäpläistä munaa, joiden väri vaihtelee valkoisesta kellanruskeaan. Haudonta-aika kestää 24-30 päivää. Haudonnasta vastaa pääosin naaras. Poikaset ovat kuoriutuessaan jo untuvapeitteisiä, mutta viipyvät pesässä noin kaksi viikkoa. Sitten ne hyppäävät pois pesästä ja seuraavat vanhempiaan maassa. Poikasista tulee täysikasvuisia 4-5 kuukauden ikäisinä.


title: Käärmekurjet

text: Käärmekurjet luokitellaan nykyään käärmekurkilintuihin. Niitä on aiemmin pidetty myös kurkilintuina sekä päiväpetolintuihin kuuluvan sihteerin sukulaisena.


title: Käärmekurjet

text: Käärmekurjet lisääntyvät vankeudessa. Nuorina pyydystetyt linnut kesyyntyvät helposti, ja niitä kasvatetaan usein yhdessä kanojen kanssa. Käärmekurjet suojaavat kanoja syömällä erilaisia loisia ja käärmeitä sekä varoittamalla lähestyvästä vaarasta tai vieraasta kovalla kirkunalla. Ne ovat myös hyödyllisiä hiirien hävittäjiä.


title: Käärmekurjet

text: "Seriema"-nimitys tulee tupi-intiaanien kielestä ja viittaa pienikokoiseen nanduun.


title: Avtek 400

text: Avtek 400 oli yhdysvaltalaisen Avtek-yrityksen suunnittelema ja valmistama liikelentokoneen prototyyppi, jonka ensilento tehtiin 17. syyskuuta 1984. Kone oli työntöpotkurilla varustettu ja kokonaan komposiittimateriaalista valmistettu. Siinä oli myös canard-korkeusvakautin.


title: Avtek 400

text: Kone on esiintynyt futuristisen ulkonäkönsä vuoksi TV-sarjassa Airwolf nimellä X-400.


title: Avtek 400

text: Vuonna 1998 yhtiö ajautui konkurssiin ilman koneen sertifikaatiota. Yhtiön työtä on jatkanut edellisen yhtiön johtohahmot AvtekAir-yhtiössä. Tuotteen nimi on nyt AvtekAir 9000T'.


title: Avtek 400

text: Valmet Lentokoneteollisuus oli 1980-luvulla mukana Avtek 400-lentokoneen kehitystyössä.


title: Travian Games

text: Travian Games GmbH on saksalainen pelitalo, joka on erikoistunut selainpohjaisiin moninpeleihin. Yhtiö perustettiin 2005 ja se työllistää Saksassa yli 150 työntekijää. Travian Games on luonut kahdeksan MMOG-peliä.


title: M/S Navigator of the Seas

text: M/S Navigator of the Seas on Royal Caribbean International -varustamon Turussa 2002 valmistunut risteilyalus. Alukseen mahtuu 3 114 matkustajaa ja miehistön jäsentä. Tällä hetkellä laiva viettää talvet Floridassa, Yhdysvalloissa ja kesät Civitavecchiassa, Italiassa.


title: M/S Navigator of the Seas

text: Alus tilattiin Kvaerner Masa Yardsin Turun telakalta. Sen köli laskettiin 27. syyskuuta 2000 telakkanumerolla 1347 ja alus laskettiin vesille 25. tammikuuta 2002. Alus luovutettiin 18. marraskuuta 2002 Nassaulle Bahamaan rekisteröidylle yhtiölle Navigator Of The Seas Inc:lle, joka luovutti aluksen hallinnoinnin Royal Caribbean Cruise Limitedille.


title: M/S Navigator of the Seas

text: Alus asetettiin 14. joulukuuta 2002 risteilemään Miamista Karibianmerelle.


title: Love Songs (Ayumi Hamasakin albumi)

text: Love songs on Ayumi Hamasakin neljästoista studioalbumi, joka julkaistiin 22. joulukuuta 2010. Albumi julkaistiin kolmessa eri muodossa: CD, CD+DVD, sekä paketissa, joka sisältää micro-SD:n, USB:n, DVD:n ja kuvakirjan.


title: Albert Mooney

text: Albert Mooney (12. huhtikuuta 1906 Denver – 7. toukokuuta 1986 Dallas) oli itseoppinut yhdysvaltalainen lentokonesuunnittelija. Hän perusti veljensä Arthur Mooneyn kanssa Mooney Aircraft Company -lentokonetehtaan.


title: Albert Mooney

text:
Al Mooney oppi koneenrakennuksen isänsä työn kautta. Hänen isänsä rakensi laitteita rautateille Denver and Rio Grande -yhtiössä. Al kokeili lentokoneen suunnittelua teini-ikäisenä.
Mooney korjasi Swallow Airplane Companyn sattumalta paikalle sattuneen lentokoneen rakenteen virheitä. Tätä kautta hän sai työpaikan Alexander Aircraft Companystä piirtäjänä. Hän suunnitteli M-1-lentokoneen. Vuonna 1926 hän työskenteli Montague-yrityksessä, jolle suunnitteli M-2. Mooney palasi Alexander-yhtiöön, kun Montague oli kaatunut. Hän toimi yhtiön pääinsinöörinä. Hänen suunnitelmansa oli muun muassa Bullet, joka oli alatasokone, jossa oli sisäänvedettävä laskuteline.


title: Albert Mooney

text: Vuonna 1929 hän perusti Bridgeport Machine yhtiön tuella Kansasiin Mooney Aircraft Corporationin. Yrityksen ensimmäinen kone oli Mooney A-1 eli M-5. Yhtiö kaatui pian. M-6 oli ollut sen suunnittelupöydillä.


title: Albert Mooney

text: Vuonna 1934 Mooney pääsi töihin laman aikanakin pärjänneeseen AviaBellanca Aircraft -yhtiöön sen pääsuunnittelijaksi. Hän suunnitteli Bellanca Airbus -rahtikoneen ja Irish Swoop -kilpakoneen.


title: Albert Mooney

text: Bellancalta lähdettyään Mooney toimi Monocoupe Corporationissa, joka meni konkurssiin ja sen tuotteet osti Culver Aircraft, jonka pääsuunnittelijaksi hän pääsi vuonna 1937. Mooney suunnitteli Culver Cadet -taitolentokoneen. Kesällä 1946 hän perusti uudestaan nimeään kantavan yhtiön. Yhtiön ensimmäinen kone oli M-18 ja toinen M-20. Rahoittajan kuoltua yritys oli kaatua, mutta uudet rahoittajat nostivat sen jaloilleen. Mooney lähti yhtiöstä Lockheedille.


title: Albert Mooney

text: Hän osallistui Lockheed Jetstarin suunnitteluun.


title: Albert Mooney

text: Hän jäi eläkkeelle vuonna 1968 ja kuoli Dallasissa 80-vuotiaana vuonna 1986.


title: Tšokki

text: Tšokki (aiemmin myös "Saavanvaara") oli kylä Korpiselän kunnan keskiosassa Raja-Karjalassa Viipurin läänissä Suomen Neuvostoliitolle luovuttamalla alueella. Tšokin kyläkeskus sijaitsi Korpiselän kirkonkylästä Suojärvelle johtavan maantien varrella noin 10 kilometriä kirkonkylästä itään. Tšokin naapurikyliä olivat lännessä kirkonkylä ja Hominvaara, pohjoisessa Karali ja Tšikki, idässä Kokkari ja etelässä Kilpijärvi. Tšokin eteläpuolelta virtaa Vuotsenjoki, joka on Jänisjoen vesistön latvajoki ja itäpuolelta Kilpijärvien laskujoki, joka puolestaan on Vuoksen vesistön Pielisen reitin latvajoki.


title: Tšokki

text: Tšokissa sijaitsi yksi Korpiselän ortodoksisen seurakunnan tsasounista. Tšokin tsasouna oli rakennettu todennäköisesti ennen vuotta 1786 ja pyhitetty "Kristuksen kirkastumisen" muistolle. Jo ennen sotia huonokuntoinen tsasouna kärsi vaurioita talvisodassa ja on sittemmin tuhoutunut. Tšokilla ja läheisellä Kokkarin kylällä oli yhteinen hautausmaa.


title: Tšokki

text: Kokkarin ja Tšokin yhteinen maamiesseura perustettiin vuonna 1922. Oma seurojentalo valmistui vuonna 1936 ja sen rakennustarpeet lahjoitti Aunuksen Puuliike Oy. Talvisodan jälkeen talo jäi Neuvostoliiton puolelle ja kun Suomi valtasi kylän takaisin 1941, totesivat kyläläiset talon olevan huonossa kunnossa. Talon korjaustyöt valmistuivat juuri ennen uutta evakkotaivalta 1944.


title: Tšokki

text: Tšokin kylä on perustettu 1500-luvulla ja se tunnettiin alkujaan nimellä Saavanvaara. Alue kuului tuolloin Venäjälle. Stolbovan rauhassa vuonna 1617 kylä siirtyi osana Käkisalmen lääniä Ruotsille. Heti rauhanteon jälkeen vuonna 1618 laaditussa maakirjassa ja myöhemmin vuoden 1631 maakirjassa mainitaan kylässä olleen neljä taloa. Kyläläisten sukunimien joukossa esiintyy 1600-luvulla Tšokki, joka sittemmin vakiintui koko kylän nimeksi. Ruotsin harjoittama luterilaistaminen ja raskas verotus aiheutti Käkisalmen läänin ortodoksiväestön keskuudessa laajamittaista muuttoliikettä Venäjälle. Tšokista tähän muuttajien joukkoon liittyi 27 henkeä. Kylä kärsi vaurioita 1600-luvun lopun Ruptuurisodassa ja 1700-luvun alun Suuressa Pohjan sodassa, jonka päättäneessä Uudenkaupungin rauhassa vuonna 1721 kylä siirtyi Venäjälle. Vuonna 1764 mainitaan Tšokista kaksi kantatilaa ja uudisasutukset mukaan lukien 11 viljelmää. Venäjän vallan aikana tšiipakkalaisistakin tuli lahjoitusmaatalonpoikia. Vuonna 1812 Vanha-Suomi liitettiin Suomen suuriruhtinaskuntaan, ja vuonna 1880 Suomen valtio lunasti Korpiselän lahjoitusmaat, jonka jälkeen lahjoitusmaatalonpojista tuli kruunun vuokralaisia lampuoteja, kunnes he saivat tilat omikseen.


title: Tšokki

text: Talvisodassa Neuvostoliitto ei vallannut Tšokkia, mutta 1940 Moskovan rauhanehtojen mukaan se oli luovutettava Neuvostoliitolle ja kyläläiset evakuoitiin jäljelle jääneeseen Suomeen. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.


title: Battleaxe

text: Battleaxe, battle axe tai battle ax tarkoittaa muun muassa seuraavia:


title: Bernhardinerakkorapu

text: Bernhardinerakkorapu ("Pagurus bernhardus") on Koillis-Atlantilta kotoisin oleva kymmenjalkainen äyriäinen, joka kuuluu erakkorapujen heimoon "Paguridae". Muiden erakkorapujen tapaan se suojaa pehmeän takaruumiinsa kuolleen kotilon kuorella.


title: Bernhardinerakkorapu

text: Täysikasvuisen bernhardinerakkoravun pituus on keskimäärin 10 senttimetriä. Sillä on 3,5 senttimetriä leveä, punaoranssi selkäkilpi sekä neljä raajaparia, joista kaksi on surkastunut. Saksien pinnalla on harjanteita ja teräviä kyhmyjä, ja oikea saksi on yleensä huomattavasti suurempi kuin vasen. Silmät sijaitsevat pitkien varsien päässä.


title: Bernhardinerakkorapu

text: Koska bernhardinerakkoravun selkäkilpi on varsin pehmeä, se hakee yleensä suojaa hylätystä kotilonkuoresta. Jos se ei löydä sopivaa kuorta, se saattaa riistää sellaisen väkivalloin lajikumppaniltaan. Erakkorapu pystyy ujuttautumaan helposti kuoren sisälle, sillä sen takaruumis on pehmeä ja taipuisa. Täysikasvuiset yksilöt valitsevat kodikseen yleensä kuningaskotiloiden kuoria, kun taas nuoret yksilöt suosivat rantakotiloita ja muita pienikokoisia kotiloita.


title: Bernhardinerakkorapu

text: Bernhardinerakkorapu kiinnittää joskus suojakuorensa pinnalle yhden tai useampia merivuokkoja – sen suosikkilaji on "Calliactis parasitica". Merivuokon polttiaislonkerot suojelevat äyriäistä vihollisilta ja samalla merivuokon ravinnonsaanti helpottuu, koska se ei ole sidottu yhteen paikkaan merenpohjassa.


title: Bernhardinerakkorapu

text: Bernhardinerakkorapu on suurin ja yleisin Koillis-Atlantilla tavattavista erakkorapulajeista. Sen levinneisyysalue ulottuu Norjan rannikolta pohjoisessa Portugalin rannikolle etelässä. Erityisen yleinen se on Pohjanmeressä.


title: Bernhardinerakkorapu

text: Bernhardinerakkorapu elää vuorovesivyöhykkeellä tai sen alapuolella. Se viihtyy kalliorannoilla ja simpukkayhdyskuntien joukossa sekä hiekkaisessa tai hiesuisessa merenpohjassa 140 metrin syvyyteen asti. Liejua se välttelee.


title: Bernhardinerakkorapu

text: Bernhardinerakkorapujen parittelua edeltää pitkäkestoinen soidin, jonka tarkoitus on varmistaa parittelun onnistuminen. Varsinainen parittelu on ohi alle minuutissa. Ranta-alueilla lisääntymisaika rajoittuu tammi–helmikuuhun, mutta syvemmissä vesissä naaraat voivat kantaa munia ympärivuotisesti. Naaras kantaa munia keskimäärin kaksi kuukautta, minkä jälkeen niistä kuoriutuu vedessä uivia toukkia. Toukista tulee täysikasvuisia erakkorapuja noin vuoden kuluttua kuoriutumisesta.


title: Bernhardinerakkorapu

text: Bernhardinerakkorapu syö enimmäkseen kuollutta eloperäistä ainesta. Lisäksi se pystyy suodattamaan merivedestä orgaanisia hiukkasia ravinnokseen.


title: Bernhardinerakkorapu

text: Bernhardinerakkorapu on runsaslukuinen ja laajalle levinnyt laji. Sen yleisin loinen on siimajalkaisiin kuuluva "Peltogaster paguri", joka kiinnittyy sen alapinnalle kellertävänä massana.


title: Tšiipakka

text: Tšiipakka oli kylä Korpiselän kunnan länsiosassa Raja-Karjalassa Viipurin läänissä Suomen Neuvostoliitolle luovuttamalla alueella. Tšiipakan kyläkeskus sijaitsi Korpijärven etelärannalla Korpiselän kirkonkylästä Soanlahdelle ja Värtsilään vievän maantien varrella noin kuusi kilometriä kirkonkylästä etelään. Tšiipakan naapurikyliä olivat lännessä Saarivaara ja Meriinaho, pohjoisessa Saaroinen ja kirkonkylä, idässä Hominvaara sekä etelässä Soanlahden puolella Havuvaara. Tšiipakassa sijaitsi yksi Korpiselän ortodoksisen seurakunnan tsasounista ja hautausmaa. Tsasouna on tuhoutunut. Tšiipakan kansakoulu aloitti toimintansa vuonna 1922 ja se toimi aluksi maanviljelijä Lipitsäisen talossa, kunnes oma koulutalo valmistui vuonna 1937.


title: Tšiipakka

text: Korpijärven ympäryskylät perustivat vuonna 1919 Korpijärven maamiesseuraan, josta Hoilola erosi omaksi seurakseen vuonna 1930 hankalien kulkuyhteyksien vuoksi. Seura hankki maataloustyökoneita kyläläisten käyttöön ja rakensi oman seurantalon Tšiipakkaan vuonna 1935. Kylässä toimi urheiluseura "Tšiipakan Sisu".


title: Tšiipakka

text: Tšiipakan kylä on syntynyt 1500-luvulla, jolloin alue kuului Venäjälle. Stolbovan rauhassa vuonna 1617 kylä siirtyi Käkisalmen läänin mukana Ruotsille, jonka harjoittama verotus ja luterilaistaminen aiheuttivat Käkisalmen läänin alueelta ortodoksien pakolaisvirran Venäjän puolelle, asuttamaan siellä sodan aikana autioituneita kyliä. Tšiipakasta tähän pakolaisjoukkoon mainitaan liittyneen 47 asukasta. Muuttoliike laski kylän talolukua, sillä kun se vuonna 1631 oli seitsemän, oli se vuoteen 1651 mennessä vähentynyt kolmella. Vuonna 1657 alkoi Ruptuurisota, jossa Venäjä yritti vallata Käkisalmen läänin takaisin, mutta epäonnistui ja lisää ortodokseja pakeni Venäjälle. Paenneiden ortodoksien tilalle alkoi siirtyä luterilaista väestöä, joita Tšiipakassa mainitaan ensimmäisen kerran vuonna 1685.


title: Tšiipakka

text: Uudenkaupungin rauhassa vuonna 1721 kylä siirtyi Venäjälle ja vuonna 1764 mainitaan Tšiipakasta kaksi kantataloa ja uudisasutukset mukaan lukien seitsemän viljelmää. Venäjän vallan aikana tšiipakkalaisistakin tuli lahjoitusmaatalonpoikia. Vuonna 1812 Vanha-Suomi liitettiin Suomen suuriruhtinaskuntaan ja vuonna 1880 Suomen valtio lunasti Korpiselän lahjoitusmaat, jonka jälkeen lahjoitusmaatalonpojista tuli kruunun vuokralaisia lampuoteja, kunnes he saivat tilat omikseen.


title: Tšiipakka

text: Talvisodassa Neuvostoliitto ei vallannut Tšiipakkaa, mutta 1940 Moskovan rauhanehtojen mukaan se jäi aivan uuden rajan tuntumaan Neuvostoliiton puolelle ja kyläläiset evakuoitiin jäljelle jääneeseen Suomeen. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.


title: Žvelgaitis

text: Žvelgaitis eli Suelgate oli ensimmäinen kirjallisissa lähteissä mainittu liettualainen ruhtinas. Hän johti liettualaisia semgalleja ja Kalparitaristoa vastaan, joita vastaan käydyssä taistelussa hän sai surmansa vuonna 1205. Tärkeimpiä Žvelgaitisista kertoavia aikalaislähteitä on Henrikin Liivinmaan kronikka, jossa hän esiintyy nimellä "Suelgate".


title: Žvelgaitis

text: Henrikin kronikan mukaan vuonna 1205 Žvelgaitis johti 2 000 ratsumiestä sotaretkelle nykyiseen Viroon. Saksalaiset ristiretkeläiset ja liettualaiset olivat käyneet sotaa jo ristiretkien alusta lähtien, vaikkakin Riian piispanistuimen ja liettualaisten välille oli solmittu rauhansopimus jo samana vuonna. Žvelgaitisin joukot kulkivat Väinäjokea kohti Riikaa ja heidän ohittaessaan kaupunkia Žvelgaitis vieraili kaupungissa muutaman muun liettualaisen kanssa. Kaupungissa eräs Martin-niminen henkilö tarjosi liettualaisille juotavaa, minkä kronikan mukaan liettualaiset tulkitsivat pelon merkiksi. Liettualaiset jatkoivat kuitenkin retkeään kohti Viroa. Tällä välin semgallien johtaja Vesthard, ehdotti saksalaisille sotaretkeltä palaavien liettualaisten tuhoamista yhteisvoimin. Saksalaiset suostuivatkin tähän ja semgallien ja saksalaisten joukot yrittivät yllättää retkeltään palaavat liettualaiset. Tämä ei kuitenkaan onnistunut, vaan liettualaiset järjestäytyivät puolustusmuodostelmiin. Semgallit olisivat halunneet peräytyä, mutta saksalaiset päättivät hyökätä. Seuranneessa Rodenpoisen taistelussa Henrikin kronikan mukaan kuoli 1 200 liettualaista. Eräs kalparitari nimeltä Teoderik Schilling tappoi samaten kronikan mukaan Žvelgaitisin keihäällä hänen istuessaan reessä. Tämän jälkeen semgallit leikkasivat irti tämän pään ja kuljettivat sen Semgalliaan.


title: Risto Vuorimies

text: Risto Vuorimies (s. 3. huhtikuuta 1948) on suomalainen valokuvaaja, muusikko ja musiikkitoimittaja.


title: Risto Vuorimies

text: Vuorimies on kuvannut levyjen kansia Love Recordsin artisteille ja yhtyeille, esimerkiksi Hurriganesille, Dave Lindholmille, Rauli Badding Somerjoelle ja Mikko Alatalolle.


title: Risto Vuorimies

text: 1970-luvun alussa Vuorimies opiskeli valokuvausta Tukholmassa ruotsalaisen Anders Petersenin johdolla. Opiskelutoverinsa Ben Kailan kanssa Vuorimies kuvasi tuolloin ruotsinsuomalaisia maahanmuuttajia, ja parikymmentä vuotta myöhemmin kuvista koottiin valokuvateos "Siirtosuomalainen" (Musta Taide, 1994). Se sai valtionpalkinnon.


title: Risto Vuorimies

text: Vuorimies on jäsenenä vuonna 1973 perustetussa SAFTRA-valokuvaosuuskunnassa, jonka muut jäsenet ovat Ben Kaila, Timo Kelaranta, Matti Koivumäki ja Veli-Heikki Uusitupa.


title: Risto Vuorimies

text: Vuorimies on suuri kuubalaisen musiikin ystävä ja hän on laulanut ja soittanut Septeto Son -yhtyessä sekä tehnyt radio-ohjelmia nimellä Papá Montero.


title: Robert Sterling

text: Robert Sterling (oik. William Sterling Hart, 13. marraskuuta 1917 New Castle, Pennsylvania – 30. toukokuuta 2006 Brentwood, Kalifornia) oli yhdysvaltalainen näyttelijä. Hän solmi elokuvasopimuksen Columbia Picturesin kanssa vuonna 1939, jolloin hän otti käyttöön nimen Robert Sterling välttyääkseen sekoittumasta näyttelijä William S. Hartiin. Columbialla ollessaan hän näytteli muun muassa kokoillan elokuvassa "Kultapoika" (1939) ja lyhytelokuvissa. Vuonna 1941 Sterling siirtyi Metro-Goldwyn-Mayerille, jolla sodan jälkeen päätyi esittämään lähinnä sivuosia.


title: Robert Sterling

text: Sterling näytteli 1953–1955 televisiossa tilannekomediasarjassa "Topper", jossa näytteli myös hänen toinen vaimonsa Anne Jeffreys. Sterlingin muihin televisiotöihin kuuluvat "The 20th Century Fox Hour", jota hän isännöi 1957–1957 ja vuonna 1961 esitetty komediasarja "Ichabod and Me". Häntä harkittiin myös Perry Masonin rooliin, joka lopulta päätyi Raymond Burrille. Sterling lopetti näyttelemisen 1970-luvulla ja siirtyi tietokonealalle. Sterling on saanut tähden Hollywood Walk of Famelle.


title: Edgeworth David

text: Sir Tannatt William Edgeworth David (28. tammikuuta 1858 St Fagans, Wales, Yhdistynyt kuningaskunta – 28. elokuuta 1934 Sydney, Australia) oli walesilais-australialainen geologi ja tutkimusmatkailija. Hänen merkittävimpiä saavutuksiaan ovat Hunterinlaakson hiiliesiintymän löytäminen Uudesta Etelä-Walesista ja ensimmäisen magneettiselle etelänavalle päässeen retkikunnan johtaminen.


title: Edgeworth David

text: Edgeworth David syntyi St Fagansissa, Walesissa pastori William Davidin ja Margaret Harrietten vanhimpana lapsena. Hän sai varhaisen opetuksensa isältään, mutta 12-vuotiaana hän liittyi Oxfordin Magdalen Collegen kouluun. Edgeworth David opiskeli koulussa kuusi vuotta, ja sen jälkeen aloitti opintonsa Oxfordin yliopiston New Collegessa. Hän suoritti alkututkintonsa 1878, mutta terveyden heikkenemisen takia ei pystynyt suorittamaan tutkintoaan loppuun. Toipilasaikanaan hän matkusti Kanadaan ja Melbourneen. Palattuaan Oxfordiin David osallistui geologi Joseph Prestwich luennoille ja sai alemman korkeakoulututkinnon vuonna 1881.


title: Edgeworth David

text: Prestwichin luennot saivat Davidin kiinnostumaan geologiasta ja hän jätti isänsä harmiksi haaveensa pappisvirasta. Vuonna 1880 hän alkoi tutkia Walesissa jääkauden jättämiä jälkiä, seuraavana vuonna hän julkaisi ensimmäisen tutkimuksensa. Vuonna 1882 David osallistui Royal College of Sciencessa J. W. Juddin luennoille. Samoihin aikoihin Uudessa-Etelä-Walesissa etsittiin uutta apulaismaanmittaajaa salaperäisesti kenttätyön aikana kadonneen Lamont Youngin tilalle. Archibald Liversidge tiedusteli Englannista korvaajaa, ja Prestwichin, Juddin sekä William Boyd Dawkinsin tukema David sai paikan Australista. David saapui Sydneyyn 27. marraskuuta 1882. Hänen ensimmäisiä töitä Australiassa olivat geologisten karttojen tekeminen ja fossiilien kerääminen. Laivamatkalla Sydneyyn David oli tavannut Carolina Martha Mallettin, jonka kanssa meni naimisiin St Paulin katedraalissa 30. heinäkuuta 1885.


title: Edgeworth David

text: Huhtikuussa 1886 David aloitti perusteelliset tutkimukset Hunterjoen alajuoksulla. Hän löysi apulaisensa kanssa 3. elokuuta hiilisuonen, johon perustettiin merkittävä hiilikenttä. Tutkimusten ansiosta David sai tehtäviä myös luennoitsijana, ja vuonna 1890 hän päätti hakea Sydneyn yliopiston geologian ja palentologian professorinvirkaa. Seuraavana vuonna hänet valittiinkin geologian professoriksi. David oli Sydneyssä professorina vuoteen 1924 asti. Hän oli arvostettu luennoitsija ja opetti useita tulevia geologeja, mutta hän sai maineensa erityisesti yliopiston ulkopuolisista ansioista.


title: Edgeworth David

text: David kiinnostui 1890-luvulla Charles Darwinin teoriasta koralliriuttojen synnystä. Hän porasi Funafutin atollilla 340 metrin syvyyteen ja teki siellä löydöksiä, jotka tukivat Darwinin teoriaa mutta eivät täysin vahvistaneet sitä.


title: Edgeworth David

text: Vuonna 1907 Ernest Shackleton kysyi Davidia mukaan retkikuntaansa Etelämantereelle. David sekä hänen entiset oppilaansa Douglas Mawson ja Leo Cotton liittyivät Shackletonin retkikuntaan joulukuussa 1907. Maaliskuussa 1908 David johti tutkimusmatkan aikana ryhmää, joka onnistui tekemään ensimmäisen nousun Mount Erebuksen huipulle. Shackleton antoi tämän jälkeen Davidille tehtäväksi johtaa magneettiselle etelänavalle yrittävää ryhmää. David, Mawson ja nuori skottilääkäri Alistair Mackay pääsivät ensimmäisinä ihmisinä magneettiselle etelänavalle. He tekivät navalle neljän kuukauden matkan, jonka aikana he taivalsivat yhteensä 1250 kilometriä. David saavutti Etelämantereen-tutkimusmatkan ansiosta kansansuosiota Australiassa.


title: Edgeworth David

text: Sydneyyn David palasi maaliskuussa 1909. Ennen Etelämantereen-matkaa hän oli kerännyt rahaa matkan tukemiseksi. Nyt hän aloitti Australian-kiertueen, jonka aikana hän luennoi ja hankki varoja tieteellisten tulosten julkaisemiseen. Vuonna 1910 David luennoi matkasta myös Englannissa.


title: Edgeworth David

text: David ja Ernest Skeats vakuuttivat ensimmäisen maailmansodan aikana Australian hallituksen luomaan ja varustamaan geologien ja kaivostyöläisten ryhmän palvelemaan rintamalla. Australian tuki hyväksyttiin Britanniassa, ja David pestattiin majurina Australian miinoituspataljoonaan. Hän lähti kohti Ranskaa ja länsirintamaa helmikuussa 1916.


title: Edgeworth David

text: Sodan aikana David antoi tärkeää asiantuntemusta pohjavedestä ja taisteluhautojen sekä tunneleiden suunnittelussa. Hän loukkaantui pahoin 6. lokakuuta 1916 lähellä Vimyn harjannetta. David oli tarkastamassa kaivoa, kun hän putosi 24 metriä. Kuusi viikkoa myöhemmin hän palasi palvelukseen, vaikkei koskaan palautunut täysin onnettomuudesta. Vuonna 1918 David sai Distinguished Service Order -kunniamerkin ja hänet ylennettiin everstiluutnantiksi. Sodan jälkeen hän palasi Australiaan.


title: Edgeworth David

text: Vuonna 1920 David lyötiin ritariksi, kun hänestä tuli Brittiläisen imperiumin ritarikomentaja. Hän aloitti seuraavaksi suururakan, jota hän oli suunnitellut kauan. Hänen tarkoituksenaan oli kartoittaa Australian geologian kattavasti. David otti vapaata yliopistosta 1921 ja 1923–1924. Hän keräsi tutkimuksiaan varten tietoa ympäri Australiaa ja tapasi kollegoitaan. Vuonna 1924 hän erosi yliopistosta, jotta pystyi keskittymään täysin työhönsä.


title: Edgeworth David

text: David ei saanut työtään ikinä valmiiksi. Hänen terveytensä heikkeni, ja hänellä oli samaan aikaan meneillään myös muita projekteja, jotka veivät aikaa. Hän kuoli Sydneyssä Royal Prince Alfred -sairaalassa lohkokeuhkokuumeeseen 28. elokuuta 1934. David sai valtiollisen hautauksen. Toimitus pidettiin Pyhän Andreaan katedraalissa, ja sen jälkeen hänet polttohaudattiin sotilaallisin menoin.


title: Pelimanni Orchestra

text: Pelimanni Orchestra on vuonna 1986 perustettu suomenkielinen orkesteri Thunder Bayssa Kanadassa. Orkesteri esittää kansanmusiikkia, hengellistä musiikkia, viihdemusiikkia ja perinteistä tanssimusiikkia.


title: Pelimanni Orchestra

text: Ryhmä on toiminut yhtäjaksoisesti koko ajan, ja orkesteria johtaa nykyisin Kauko Ylinen . Kokoonpano on käsittänyt 20–25 soittajaa ja laulajaa. Orkesteri on julkaissut cd-levyjä sekä live-dvd:n "Pelimanni Orchestra 20th Anniversary Concert".


title: Pelimanni Orchestra

text: Pelimanni Orchestra kuuluu Suomen Kansanmusiikkiliittoon ja esiintyy myös liiton julkaisulla. Pelimannit osallistuvat säännöllisesti Finn Grand Fest eli Pohjois-Amerikan suomalaisten festivaaleille. Finn Grant Fest televisioidaan ja radioidaan ympäri Pohjois-Amerikkaa.


title: Pelimanni Orchestra

text: Pelimanni Orchestra toimii Finlandia Clubissa Thunder Bayssa, jossa toimii myös muita suomenkielisiä kulttuuriryhmiä.Pelimanni orchestra


title: Henrik Tawast

text: Henrik Tawast (s. 1979) on suomalainen urheilija, joka pelasi pääsarjatasolla kahta lajia, pesäpalloa ja jääpalloa.


title: Henrik Tawast

text: Pesäpallossa Tawast on Jyväskylän Kirin kasvatti. Tawast edusti myös Haminan Palloilijoita, Hamina Pesistä ja Juvan Palloa. Hänet tunnettiin pesäpallokentillä persoonallisista tuuletuksistaan, erityisesti baseball-syöksystä.


title: Henrik Tawast

text: Jääpallon bandyliigassa Tawast edusti ainoastaan Jyväskylän Seudun Palloseuraa (JPS).


title: Sarita Skagnes

text: Sarita Skagnes (synt. Satwant Kaur Khenth, ent. Satwant Paulsen, s. 1969 Punjab, Intia) on norjalainen kirjailija ja ihmisoikeusaktivisti.


title: Sarita Skagnes

text: Hänen esikoisteoksensa, omaelämäkerta "Vain tytär" ("Bare en datter", Gyldendal, 2007), on kuvaus tytön kasvusta perinteisessä punjabilaisessa patriarkaalisessa yhteisössä.


title: Sarita Skagnes

text: Skagnes syntyi intialaiseen perheeseen ei-toivottuna kolmantena tyttärenä. Hänen lapsuuttaan leimasivat pakkotyö, toistuvat pahoinpitelyt ja omien sukulaisten harjoittama seksuaalinen hyväksikäyttö. Muun perheen muuttaessa Norjaan hänet vaihdettiin miespuoliseen serkkuun ja hän jäi Intiaan kotiapulaiseksi tätinsä perheeseen. Vasta kuusitoistavuotiaana Skagnes seurasi perhettään Norjaan. Arkea synkensi perhettään väkivaltaisesti hallitseva isä, jolle erityisesti tyttäret olivat vain taakka. Skagnesin rakastuttua norjalaismieheen isä uhkasi häntä kunniamurhalla. Uhan vuoksi Skagnes joutui läheisineen vaihtamaan sekä asuinpaikkaa että nimeään.


title: Sarita Skagnes

text: Kirjan julkaisun jälkeen Skagnes on keskittynyt erityisesti ajamaan tyttöjen ja naisten olojen parantamista lähisuhde- ja perheväkivaltaa sekä pakkoavioliittoja vastaan. Hän on toiminut asiantuntijana ja neuvonantajana seminaareissa, paneeleissa sekä toimikunnissa. Hän on kiertänyt kouluissa luennoimassa aiheesta.


title: Sarita Skagnes

text: Kirjansa tekijänoikeustuotot Skagnes lahjoittaa lyhentämättömänä kehitysyhteistyöjärjestö Planin kansainväliseen "Koska olen tyttö" -kampanjaan, joka edistää kehitysmaiden – erityisesti kaikkein heikoimmassa asemassa olevien – tyttöjen koulutusta, suojelua ja oikeuksia.


title: Giancarlo Giannini

text: Giancarlo Giannini (s. 1. elokuuta 1942 La Spezia, Liguria, Italia) on italialainen näyttelijä ja ääninäyttelijä. Gianninilla on poika, Adriano Giannini, joka on myös näyttelijä ja ääninäyttelijä.


title: Giancarlo Giannini

text: Giannini opiskeli roomalaisessa Accademia Nazionale d'Arte Drammaticassa näyttelemistä, ja hänen ensiesiintymisensä oli italialaisessa elokuvassa "Fango sulla metropoli" vuonna 1965. Giannini oli ehdokkaana vuoden 1976 Parhaan miespääosan Oscar-palkintoon Lina Wertmüllerin elokuvasta "Mies joka osti elämänsä" ("Pasqualino Settebellezze"). Hänen hyvän englannin kielen taitonsa ansiosta hän on saanut useita hyviä rooleja Hollywoodissa, yksi huomattavimmista rooleista on komisario Renaldo Pazzi elokuvassa "Hannibal".


title: Giancarlo Giannini

text: Gianninin tunnetuin viimeaikainen roolisuoritus on ranskalainen agentti René Mathis James Bond -elokuvissa "Casino Royale" ja "007 Quantum of Solace".


title: Insalata caprese

text: Insalata caprese (caprilainen salaatti) on yksinkertainen tuoreesta basilikasta, siivutetusta tomaatista ja siivutetusta mozzarellasta valmistettu salaatti. Se maustetaan mustapippurilla, suolalla ja oliiviöljyllä.


title: Insalata caprese

text: "Insalata caprese"a joskus kutsutaan "insalata tricoloreksi" eli kolmiväriseksi salaatiksi. Trikolori viittaa Italian lippuun, jonka värit ovat samat kuin caprilaisella salaatilla.